Κυριάκος Μητσοτάκης Εμανουέλ Μακρόν Τουρκία Κλιματική Αλλαγή\n29/01/2020, 15:56 53\nΟ Γάλλος πρόεδρος προανήγγειλε νέα εταιρική σχέση των δύο χωρών στο πλαίσιο της ασφάλειας έως το τέλος Ιουνίου - Από την πλευρά του, ο πρωθυπουργός τόνισε ότι κάθε πολιτική λύση στη Λιβύη έχει ως προϋπόθεση την ακύρωση του μνημονίου με την Τουρκία - Καλωσόρισε την παρουσία γαλλικών δυνάμεων στην Ανατολική Μεσόγειο\nΚαταδίκη της τουρκικής προκλητικότητας εξέφρασαν ο Γάλλος πρόεδρος Εμανουέλ Μακρόν και ο πρωθυπουργός Κυριάκος Μητσοτάκης, μετά τη συνάντησή τους στο Ελιζέ. Οι δύο πολιτικοί έκαναν λόγο για συναντίληψη σε μια ευρεία γκάμα θεμάτων, από τα εθνικά μας θέματα, το προσφυγικό, την οικονομία αλλά και την κλιματική αλλαγή. «Οι δύο χώρες έχουν κοινό όραμα», τόνισε χαρακτηριστικά ο Εμανουέλ Μακρόν.\n«Η Γαλλία υποστηρίζει την Ελλάδα, την Κύπρο σε σχέση με το σεβασμό των κυριαρχικών τους δικαιωμάτων, καταδικάζοντας τις προκλήσεις της Τουρκίας ως προς τούτο. Επαναλάβαμε τις ανησυχίες μας. Καταδικάσαμε με σαφή τρόπο» τη συμφωνία Τουρκίας - Λιβύης» τόνισε ο Εμανουέλ Μακρόν, που προανήγγειλε επίσκεψη του Γάλλου υπουργού Άμυνας στην Ελλάδα. Επίσης θα γίνουν κοινές επιχειρήσεις από ξηράς και θαλάσσης, με στόχο να διασφαλιστεί η ασφάλεια. Ο κ. Μακρόν υπογράμμισε ότι στηρίζει πλήρως τα κυριαρχικά δικαιώματα Ελλάδας και Κύπρου και καταδίκασε την τουρκική προκλητικότητα.\nΣύμφωνα με το Γάλλο πρόεδρο, η Άγκυρα παραβιάζει τα συμφωνηθέντα στη διάσκεψη του Βερολίνου. Όπως είπε, τις τελευταίες ημέρες βλέπουμε τουρκικά πλοία και εμπλοκή της Τουρκίας στη Λιβύη. Παράλληλα, ανέφερε ότι μέχρι το τέλος Ιουνίου θα υπάρξει νέα στρατηγική εταιρική σχέση στο πλαίσιο της ασφάλειας. Οι λεπτομέρειες θα συγκεκριμενοποιηθούν μέσα στις επόμενες εβδομάδες.\nΕπίσης, οι δύο πλευρές συζήτησαν για το Brexit, το οποίο χαρακτήρισε «αποτυχία και μάθημα για όλους τους Ευρωπαίους». «Πρέπει να κοιτάξουμε το μέλλον» ανέφερε ο Γάλλος πρόεδρος, προτάσσοντας την ενότητα και την ακεραιότητα της Ευρωπαϊκής Ένωσης. «Το Ηνωμένο Βασίλειο φεύγει από την ΕΕ αλλά όχι από την Ευρώπη. Πρέπει να οικοδομήσουμε νέα στενή σχέση η οποία θα ενδυναμώσει την ΕΕ και όχι το αντίθετο. Πιο κυρίαρχη, πιο αποτελεσματική, πιο καλή Ευρώπη», τόνισε και κατέληξε:\n«Οι δεσμοί Ελλάδας και Γαλλίας είναι ιστορικοί, οι σχέσεις μας ήταν και είναι εξαιρετικές», τόνισε από την πλευρά του ο Κυριάκος Μητσοτάκης. Οι δύο πλευρές μίλησαν για νέα εταιρική σχέση, που θα αναβαθμίσει τις δύο χώρες. Ο πρωθυπουργός αναφέρθηκε ιδιαίτερα στις οικονομικές εξελίξεις στη χώρα μας αλλά και στη χθεσινή έκδοση του 15ετούς ομολόγου.\nΠαράλληλα, αναφέρθηκε στον EastMed. «Είναι κοινή η καταδίκη της παραβατικής συμπεριφοράς της Τουρκίας» τόσο στην Κύπρο, όσο και στη συμφωνία με τη Λιβύη. Όπως τόνισε ο πρωθυπουργός, οποιαδήποτε πολιτική λύση στη Λιβύη έχει ως προϋπόθεση την ακύρωση του μνημονίου. «ο μόνος δρόμος για την επίλυση των διαφορών στην Ανατολική Μεσόγειο είναι το Διεθνές Δίκαιο». Πρόσθεσε επίσης ότι Ελλάδα και Γαλλία «προωθούμε ένα νέο πλαίσιο αμυντικής στρατηγικής Σε διμερές επίπεδο η σύμπραξη θα ενταθεί ακόμη περισσότερο».Οι υπουργοί Εξωτερικών και Άμυνας θα βρίσκονται σε τακτική επαφή για όλα τα ζητήματα που αφορούν την περιοχή μας.\nΓια το μεταναστευτικό, ο πρωθυπουργός ανέφερε ότι υπήρξε συναντίληψη στην αντιμετώπισή του. «Τα εξωτερικά μας σύνορα πρέπει να φυλάσσονται με ευθύνη όλης της Ευρώπης και να αυξηθούν οι επιστροφές», τόνισε. Δεύτερον, υπήρξε συμφωνία στο ότι η κοινή δήλωση ΕΕ - Τουρκίας είναι εξαιρετικά χρήσιμη, αν τηρείται από την Τουρκία. Η Αθήνα θέλει την Άγκυρα συνεργάτιδα. Παράλληλα, παρέπεμψε στις προτάσεις της Κομισιόν για την νέα πρόταση για το άσυλο και τη μετανάστευση. «Διεκδικούμε κοινή ευρωπαϊκή πολιτική ασύλου και να μπορεί η Ευρώπη να αντιμετωπίσει με κοινούς κανόνες το ζήτημα, ανέφερε. Μάλιστα επέκρινε χώρες που από τη μία ανήκουν στη ζώνη Σένγκεν κι από την άλλη αρνούνται να δείξουν κάθε αλληλεγγύη στο μεταναστευτικό.\nΚυριάκο τρέχα γρήγορα πίσω γιατί ο Αυγενακης θα στο κλείσει το μαγαζί\nΠάλι καλά που έφυγε ο Τσίπρας\nΌλα τ αλλά δεν έχουν σημασία.\nΓια το ανεκδοτο Eastmed ,ουτε κουβεντα ; Σαν πολυ γρηγορα ξεχαστηκε ,η ολοι τον πηραν στην πλακα;\nΚακώς ψωνίζει στήριξη από Μακρόν.\nΔεν έχει μέλλον. Καλύτερα να ψώνιζε στήριξη από Μέρκελ που έχει αποδειχτεί κυρίαρχη, ανθεκτική μακροβιότατη και ας γέρνει.\nΚαλή η στήριξη του Μακρόν αλλά δεν αρκεί. Αν εμπλακούμε με την Τουρκία θα είμαστε μόνοι. Η ΕΕ ή θα διαλυθεί ή θα προχωρήσει σε πολιτική ένωση. Πολιτική ένωση σημαίνει εξωτερικά σύνορα ενιαία αλλά και ευρωστρατος. Μόνο τότε η Ελλάδα θα υποστηριχθεί δυναμικά επειδή θα μιλάμε πλέον για τις Ηνωμένες πολιτείες της Ευρώπης . Πάντως η πολιτική ένωση είναι μονόδρομος απέναντι στις αναδιαταξεις σε παγκόσμιο επίπεδο και καμία Γερμανία δεν θα μπορέσει να σταθεί όρθια. Θα είναι καταστροφικό για τις χώρες της Ευρώπη αν διαλυθεί τη στιγμή που οι ισχυρές χώρες γύρω μας δημιουργούν τεράστιες συμμαχίες για να επικρατήσουν. Οι ΗΠΑ δεν θα ήταν ισχυρή αν οι πολιτείες που την απαρτίζουν ήταν ανεξάρτητες χώρες. Μέχρι και αν υπάρξει πολιτική ένωση, η υποστήριξη που θα μας παρέχουν οι χώρες της Ευρώπης θα είναι σε ευθεία αναλογία με το βαθμό που θα ικανοποιούνται τα δικά τους συμφέροντα. Αυτά τα οποία γράφουν πολλοί για «κακούς Γερμανούς ή καλούς Γάλλους είναι άνευ σημασίας γιατί απλά μεταξύ χωρών δεν υπάρχουν φιλίες αλλά συμφέροντα.\nΑληθεια ειμαι περιεργος. Δηλαδη οι δυο φρεγατες απο τους Γαλλους ηταν η πιο συμφερουσα επιλογη; Βγαλε στην δημοσιοτητα Κουλη τί ερευνα αγορας εκανες; Εεε ρε το ψεμμα κι η βρωμια παει συννεφο.\nΑ ρε Νικόλα, όλα τα ξέρεις. Βουλωμένο γράμμα διαβάζεις.\nχαχα, έχει ξεσαλώσει η τουρκικη πρεσβεια στα σχόλια. Το φυσάτε και δεν κρυώνει οθωμανάκια; Ο Ελληνισμός ξυπνάει σιγά σιγά απο τον εθνικό λήθαργο. Καιρός του ήταν, και έχετε να δείτε και άλλα ακόμα.\nSelect all the image with Fregados\nΖήτω ο Ολυμπιακοπαναθηναϊκός Σκαικούληςςςςςςςςςς με πάταγο. ΖΖΖΖΖΖσμπώκως (επίρρημα).\nΟ πελάτης έχει πάντα δίκαιο .2 δις Γιά φρεγάτες και ουτε βίδα δεν θα κατασκευαστή στην Ελλάδα\n"όποιος παραβιάσει σύνορα της Ευρωπαϊκής Ενωσης, παραβιάζει σύνορα της Ευρώπης" Σε μια Ε.Ε. που δεν θα κυριαρχούσε ο νόμος του κεφαλαίου αυτή η φράση θα ήταν πραγματικότητα. Πάρε τώρα κόπανε Ελληνα, μια δήλωση "καταδίκης της προκλητικότητας" και μην ξεχάσεις μέχρι μεθαύριο να πλερώσεις φόρους γιατί πρέπει να πληρώσουμε τα παλιά χρέη από εξοπλισμούς, να ανέβουμε πιστοληπτική ικανότητα για να αγοράσουμε νέα όπλα. Το πολύ πολύ να χρεώσεις τα παιδιά σου ανήθικο υποκείμενο Ελληνα. Πάντα αυτό δεν έκανες άλλωστε;\nΣυμφωνώ απόλυτα σε ότι γράφεις.Ειλικρινά στο λέω.Δε μας λες όμως τον άλλο δρόμο,έχοντας μια Τουρκία απέναντι που είναι με το χέρι στη σκανδάλη.Περιμένω τη πρόταση σου.Όχι παπατζιλίκια όμως???Στο τονίζω, θα φας χοντρό κράξιμο.\n31/05/2020, 09:08 1\n30/05/2020, 19:32 71


Pasyp-Deipress: ΑΝΑΜΟΝΗ ΓΙΑ ΤΙΣ ΕΠΕΡΧΟΜΕΝΕΣ ΑΛΛΑΓΕΣ\nΑναρτήθηκε από pasyp-deipress στις 11:22 μ.μ.\nyannispap 30 Δεκεμβρίου 2008 - 2:58 π.μ.\nMΗ ΠΥΡΟΒΟΛΕΙΤΕ ΤΟΝ ΠΙΑΝΙΣΤΑ..!\nΣε άλλες εποχές,ο Τάκης Αθανασόπουλος θα μπορούσε να ήταν πιανίστας σε μπαρ στην άγρια Δύση. Είναι αυτός που έγινε οικειοθελώς στόχος και τον πυροβολούν όλοι μαζί.\nΌπως θα λέγαμε στη γλωσσα της ΔΕΗ,ενα γενικό black out στον εγκέφαλο των Ελλήνων.\nTo 1999,άνοιξε με τυμπανοκρουσίες ο δρόμος για τη μετοχοποίηση-διάλυση-ξεπούλημα της ΔΕΗ και του υγειούς ταμείου της, στο όνομα της απελευθέρωσης της ηλεκτρικής ενέργειας.\nΑπελευθέρωση είναι το συνώνυμο της "καραμέλας" που θέλουν να πιπιλάμε στην ΕΕ και την κυβέρνηση. Αμαρτωλό άλλοθι όπως πάντα η Ευρωπαϊκή Ένωση και οι οδηγίες της που μεταφράζονται και υλοποιούνται απο την εκάστοτε κυβέρνηση σύμφωνα κατά πως τους συμφέρει.Ετσι και η ΔΕΗ ακολούθησε το δρόμο που χάραξε ο ΟΤΕ και άλλες ΔΕΚΟ στο όνομα της μεθοδευμένης παγκοσμιοποίησης,κοινώς εκποίησης!\nΕπιλογή του είναι να παραμένει με οτι συνεπάγεται απ' αυτό.Ας τυπώσει μερικά μπλουζάκια ο Διευθυντής επικοινωνίας του για ηθική συμπαράσταση του στύλ "we love Takis"!\nEσείς είστε οι ηθικοί αυτουργοί για τις δύσκολες μέρες (κατάντια) της ΔΕΗ ΑΕ και τους εργαζόμενούς της,κύριοι συνδικαλιστές της τελευταίας δεκαετίας...\nΓι' αυτό,μην πυροβολείτε τον πιανίστα..!


Φεντερίκο Μακέντα: Πρόβλημα τραυματισμού για τον Ιταλό φορ | Pagenews.gr\nPagenews Team 25.08.2019 | 12:13 ΧΡΟΝΟΣ ΑΝΑΓΝΩΣΗΣ 2 '\nPagenews.gr / Αθλητισμός / Φεντερίκο Μακέντα: Πρόβλημα τραυματισμού για τον Ιταλό φορ\nΦεντερίκο Μακέντα: Ο έμπειρος επιθετικός αποκόμισε ένα πρόβλημα τραυματισμού από το ματς της πρεμιέρας κόντρα στη Λαμία.\nΦεντερίκο Μακέντα: Ξεκίνημα με «γκέλα» έκανε ο Παναθηναϊκός στο φετινό πρωτάθλημα. Οι «πράσινοι» ταξίδεψαν στη Λαμία για το παιχνίδι με την τοπική ομάδα και βρέθηκαν πίσω στο σκορ με τέρμα του Ρόμανιτς στο 20ο λεπτό. Η ομάδα του Γιώργου Δώνη έβγαλε αντίδραση και ισοφάρισε με εύστοχη εκτέλεση πέναλτι από τον Φεντερίκο Μακέντα. Ο Ιταλός σέντερ φορ δεν ήταν αρκετά κινητικός και δεν μπόρεσε να πετύχει ένα δεύτερο τέρμα για να χαρίσει τη νίκη στην ομάδα του.\nΜπορεί ο Μακέντα να σκόραρε το μοναδικό τέρμα της ομάδας του,αλλά όταν το έκανε αντιμετώπιζε πρόβλημα τραυματισμού. Συγκεκριμένα στην προθέρμανση ένιωσε ένα «σφίξιμο» με αποτέλεσμα να πέσει πάνω του όλο το ιατρικό επιτελείο.\nΦεντερίκο Μακέντα: Πρόβλημα στη μέση\nΟι γιατροί του συλλόγου τον συμβούλευσαν να μη ρισκάρει να αγωνιστεί, αλλά ο έμπειρος φορ το πήρε πάνω του και αγωνίστηκε κανονικά. Ήθελε πάση θυσία να αγωνιστεί στην πρεμιέρα, εξ ου και η απόφασή του να παραβλέψει το πρόβλημα. Το πρόβλημα που αποκόμισε ο Μακέντα είναι στη μέση. Η απόδοσή του δεν κυμάνθηκε σε υψηλά επίπεδα παρά το γκολ και σίγουρα η έντονη ενόχληση στη μέση αποτελεί μια κακή δικαιολογία.\nΕξάλλου ο Παναθηναϊκός, επί της ουσίας, δεν διαθέτει άλλο γκολτζή πλην του Ιταλού.Εντούτοις, η προσπάθεια που έκανε στο ματς επιδείνωσε την κατάσταση του και μετά το τέλος του ο Φεντερίκο Μακέντα περπατούσε με δυσκολία.\nΛΑΜΙΑΛΑΜΙΑ ΠΑΝΑΘΗΝΑΪΚΟΣΜΑΚΕΝΤΑ ΤΡΑΥΜΑΤΙΣΜΟΣΠΑΝΑΘΗΝΑΪΚΟΣΦΕΝΤΕΡΙΚΟ ΜΑΚΕΝΤΑ\nΝτέμης Νικολαΐδης: Στην Ελλάδα ήδη «ακυρώσαμε» το VAR


Εμπλέκουν Γεννηματα, Πάγκαλο και Παπανδρέου στη λίστα Μπόγιαρνς. – The Panhellenic Post\nΑθήνα.- Την οργισμένη αντίδραση της Φώφης Γεννηματά προκάλεσε δημοσίευμα της εφημερίδας Ντοκουμέντο, ιδιοκτησίας του γνωστού εργολάβου Γιάννη Καλογρίτσα που διευθύνεται από τον Κώστα Βαξεβάνη, το οποίο εμπλέκει το όνομά της στη λίστα Μπόγιαρνς.\nΣύμφωνα με δημοσίευμα της εφημερίδας, τα ονόματα των κυρίων Παγκάλου και Παπανδρέου καθώς και αυτό της κυρίας Γεννηματά, περιλαμβάνονται στην λίστα Μποργιανς. Ωστόσο, σύμφωνα με δικαστικές πηγές, στην επίμαχη λίστα δεν περιλαμβάνονται ούτε καν τα βαφτιστικά ονόματα των προσώπων με αποτέλεσμα να είναι αδύνατη η ταυτοποίηση των αναφερομένων με τα συγκεκριμένα πολιτικά πρόσωπα.\nΗ κυρία Γεννηματά διαψεύδει κατηγορηματικά το δημοσίευμα, λέγοντας ότι δεν η ίδια και η οικογένειά της δεν έχει καμία σχέση με δήθεν λογαριασμούς και λίστες.\nΔηλώνει ακόμη ότι θα καταθέσει αγωγή για συκοφαντική δυσφήμηση και ξεκαθαρίζει ότι δεν θα αρκεστεί σε «καμία δήθεν εξήγηση» καλώντας την εισαγγελέα του Αρείου Πάγου να διαλευκάνει πλήρως την υπόθεση σε σχέση με τους διακινητές αυτών των αβάσιμων και άθλιων σεναρίων», όπως αναφέρει.\nΖητά επίσης από τον Πρόεδρο της Βουλής και την Επιτροπή Θεσμών και Διαφάνειας να ζητήσουν αμέσως ενημέρωση από τις αρμόδιες εισαγγελικές αρχές, «μη επιτρέποντας στην άθλια συκοφαντία να αιωρείται».\nΜαξίμου: «Όσοι εκτίθενται στη δημόσια σφαίρα υπόκεινται σε αυστηρή κριτική»\nΑπαντώντας, το γραφείο τύπου του πρωθυπουργού συνιστά στην κα Γεννηματά «να μην εμπλέκει τον Πρωθυπουργό σε οποιοδήποτε θέμα «αφορά αποκλειστικά την ίδια και το κόμμα της» και προσθέτει ότι «όσοι εκτίθενται στη δημόσια σφαίρα υπόκεινται σε αυστηρή κριτική και έλεγχο».\nΚλείνοντας, το Μαξίμου διαβεβαιώνει ότι η Κυβέρνηση θα συνδράμει «με κάθε μέσο ώστε να υπάρξει απόλυτη διαφάνεια».\n«Δυνάμωσαν με χυδαίο λαϊκισμό, κυβέρνησαν με ψέματα, τελειώνουν με αθλιότητες και φασιστικές μεθόδους.Με Βαξεβάνηδες και Καλογρίτσες δεν πρόκειται να διασωθεί ο Πρωθυπουργός. Ας το πάρουν καλά χαμπάρι. Εγώ και η οικογένεια μου δεν έχουμε καμία σχέση με δήθεν λογαριασμούς και λίστες και δεν έχω να κρύψω τίποτα.\nΘα ζητήσω από την εισαγγελία του Αρείου Πάγου πλήρη διαλεύκανση της υπόθεσης σε σχέση με τους διακινητές αυτών των αβάσιμων και άθλιων σεναρίων. Ζητώ επίσης από τον Πρόεδρο της Βουλής και την Επιτροπή θεσμών και Διαφάνειας να ζητήσουν αμέσως ενημέρωση από τις αρμόδιες εισαγγελικές αρχές, μη επιτρέποντας στην άθλια συκοφαντία να αιωρείται.\n[Λίστα Μπόγιαρνς], [Ντοκουμέμτο]


Απόπειρα εμπρησμού οχήματος της δημοτικής αστυνομίας του Δήμου Ν. Φιλαδέλφειας- Ν. Χαλκηδόνας | XΤΥΠΟΣ online\nΑρχική Δήμοι Αττικής Δήμος Νέας Φιλαδέλφειας - Χαλκηδόνας Απόπειρα εμπρησμού οχήματος της δημοτικής αστυνομίας του Δήμου Ν. Φιλαδέλφειας- Ν. Χαλκηδόνας\nΑπόπειρα εμπρησμού οχήματος της δημοτικής αστυνομίας του Δήμου Ν. Φιλαδέλφειας- Ν. Χαλκηδόνας\nΜε φιαλίδιο γκαζιού, επιχείρησαν άγνωστοι να κάψουν όχημα της δημοτικής αστυνομίας του Δήμου Ν. Φιλαδέλφειας- Ν. Χαλκηδόνας, τις νυχτερινές ώρες της 20η προς 21ης Μαΐου.\nΤο φιαλίδιο πυροδοτήθηκε και ανατινάχθηκε χωρίς όμως να προκαλέσει φωτιά στο αυτοκίνητο, στο οποίο βρέθηκαν ίχνη καπνού. Η υπόθεση ερευνάται από την Ασφάλεια κατόπιν καταγγελίας που έγινε από στελέχη του Δήμου.\nΟ Δήμος Ν. Φιλαδέλφειας – Ν. Χαλκηδόνας, σε ανακοίνωσή του, καταδικάζει τέτοιες ενέργειες και δηλώνει ότι θα υπερασπίσει το ήρεμο προεκλογικό κλίμα στην πόλη.\nΠροηγούμενο άρθροΣε ένα πρωτοπόρο πρόγραμμα ανακύκλωσης συμμετέχει ο Δήμος Χαϊδαρίου\nΕπόμενο άρθροΜε μαζική συμμετοχή πεζοπόρων και επισκεπτών πραγματοποιήθηκε η 4η Διάσχιση της Ρεματιάς Πεντέλης – Χαλανδρίου


Υπήρχαν ανατριχιαστικές αφηγήσεις και εικόνες. Αλλά εκείνο που ήταν τραγικό και δείχνει το στυγνό πρόσωπο της υπερδύναμης ήταν όταν μια αγωνίστρια από τους Χούτου κατάφερε να διαφύγει και να πάει στις ΗΠΑ με την ελπίδα ότι θα ξεσηκώσει τη συνείδηση των πολιτισμένων και θα έστελναν στρατό για να σταματήσει τη σφαγή. Σε συνάντηση που είχε με τον γερουσιαστή που ήταν αρμόδιος για την Αφρική, στην έκκληση για βοήθεια, της είπε ωμά:\n– Ξέρετε, η Αμερική δεν έχει φίλους… Έχει μόνο συμφέροντα. Και στη Ρουάντα δεν έχει συμφέροντα. Επομένως μην περιμένετε τίποτε από μας…\nΚαι έτσι έγινε. Έμειναν αβοήθητοι. Ακόμη και τη δύναμη του ΟΗΕ απέσυραν! Αυτά για κείνους που εξακολουθούν να πιστεύουν ότι η Αμερική προσφέρει στήριξη, ακόμη κι αν δεν πάρει αυτά που θέλει…\nΚαι το έργο το έχουμε δει πολλές φορές. Η Κύπρος είναι μία από τις αποδείξεις…\nΥπάρχουν τελικά δικαστές. Η απαλλαγή του Εισαγγελέα και προέδρου της Ένωσης Εισαγγελέων Σωτήρη Μπάγια από την πειθαρχική δίωξη που είχε ασκήσει εναντίον του ο Εισαγγελέας του Αρείου Πάγου κ. Σανιδάς για υπονόμευση του κύρους της Δικαιοσύνης επειδή κατέκρινε δικαστική ενέργεια, ενισχύει στους πολίτες την εμπιστοσύνη στη Δικαιοσύνη, ότι μπορεί να βρουν το δίκιο τους: Και βέβαια η αθώωση ήταν και ένα μήνυμα σε κάθε εξουσία ότι πρέπει με φειδώ να χρησιμοποιεί τη δύναμη που έχει…\nΣυγχαρητήρια στον Δημήτρη Μελισσανίδη που διέθεσε το ιδιωτικό του αεροπλάνο στον Οικουμενικό Πατριάρχη κ. Βαρθολομαίο, για να τον μεταφέρει στη Ρώμη, όπου είχε συνάντηση στο Βατικανό με τον Πάπα, όπου ήταν παρών και ο Μελισσανίδης. Το σκέπτεστε αν αυτό γινόταν με έναν υπουργό… Θα ήταν πρώτο θέμα για μέρες στα κανάλια. Ενώ τώρα; Αλήθεια, ποια είναι η διαφορά;\nΔικαιολογημένα υπουργοί και βουλευτές της ΝΔ μετά την άσκηση δίωξης κατά του Βουρλούμη για την αγορά του Γερμανού ρωτάνε τα στελέχη του ΠΑΣΟΚ, που με πρώτο τον Απόστολο Κακλαμάνη καταγγέλλουν την κυβέρνηση ότι χειραγωγεί τη Δικαιοσύνη, αν επιμένουν να το λένε και τώρα. Αν, λένε, χειραγωγούσαμε τη Δικαιοσύνη, θα ασκούσε τη δίωξη κατά του εκλεκτού της κυβέρνησης;\nΕίναι ανησυχητικό και πρέπει να προβληματίσει τις ηγεσίες, πολιτική και όλες τις άλλες και κυρίως την ακαδημαϊκή, να βλέπεις σε γκάλοπ που δημοσίευσε την περασμένη Κυριακή η «Καθημερινή» ένα 24% να τάσσεται υπέρ της χρηματοδότησης των κομμάτων από ιδιώτες και επιχειρηματίες… Καλά, τόσο έχουμε διαβρωθεί; Ο Χριστοφοράκος πάντως θα έτριβε τα χέρια του…\nΑπό τα λεφτά που του άφησε ο Χριστόδουλος δεν πρέπει να έχει παράπονο ο Ιερώνυμος. Πάνω από 125.000.000 ευρώ βρέθηκαν σε χρεόγραφα και καταθέσεις. Αυτά, γιατί κάποιοι έσπευσαν να πουν ότι λείπουν και χρήματα από το Ταμείο…\nΕντάξει, σωστά έχει ευθύνες η διοίκηση της ΔΕΗ για την ιστορία της μη κατάπτωσης της ποινικής ρήτρας για τις καθυστερήσεις που είχαν σημειωθεί στο έργο που είχε αναλάβει η Ζήμενς. Οι υπηρεσιακοί παράγοντες, όμως οι γνωστοί μεγαλοδιευθυντάδες που όλοι τους συναίνεσαν, είναι ανεύθυνοι;\nΖητάει επίμονα η αντιπολίτευση να συσταθεί εξεταστική επιτροπή για το σκάνδαλο της Ζήμενς. Είναι η συνήθης τακτική πάντα της αντιπολίτευσης. Μόνο που η εμπειρία από το 1980 και εδώ έχει αποδείξει ότι ποτέ εξεταστική επιτροπή δεν έβγαλε τίποτε το ουσιαστικό. Αντίθετα, κάθε παράταξη έβγαζε το δικό της πόρισμα. Ακόμη και με την επιτροπή για την προδοσία της Κύπρου αντί να ανοίξει ο φάκελος έκλεισε ερμητικά, κάθε κόμμα έβγαλε το δικό του πόρισμα και όλα τα πρακτικά έχουν καταχωνιαστεί στα υπόγεια της Βουλής και έχουν χαρακτηριστεί άκρως απόρρητα, σε κανέναν δεν δίνουν αντίγραφα, προφανώς για να προφυλαχθούν οι προδότες, που αιματοκύλισαν την Κύπρο και έχασε άλλο ένα κομμάτι ο Ελληνισμός.\nΗ Μύκονος αποτελεί τον πρώτο τουριστικό προορισμό σε όλο τον κόσμο, όπως φάνηκε και από πρόσφατη έρευνα. Στη Μύκονο θέλουν να πάνε όλοι. Και αυτό το διαμάντι, που διεκδικεί την πρωτιά από όλες τις κοσμοπολίτικες περιοχές, κάνουν οι τοπικοί παράγοντες και ιδιαίτερα ο εκεί δήμος ό,τι μπορούν για να δυσφημιστεί και να εξοργιστούν οι φίλοι της Μυκόνου. Εκτός και αν είναι βλάκες εκείνοι που καίνε, συνήθως τα Σαββατοκύριακα, τα σκουπίδια στη χωματερή που βρίσκεται δύο βήματα από τον δρόμο και τα σπίτια και κυριολεκτικά βρομίζει ο τόπος και η ατμόσφαιρα είναι αποπνικτική. Άραγε ο δήμαρχος, που τόσα χρόνια διοικεί το νησί, άλλη λύση δεν έχει βρει; Η νομαρχία τι κάνει; Και οι ευαίσθητοι υπουργοί, που κάθε Κυριακή είναι εκεί για… ξεκούραση από την πολλή (!) δουλειά που κάνουν, δεν αντιδρούν; Ή θα αφήσουμε να επέμβει η Ευρωπαϊκή Ένωση για να επιβάλει κι άλλα πρόστιμα εκατομμυρίων, μια και μας περισσεύουν.\nΥΓ.: Ενδεχομένως θα πουν κάποιοι, καλά, ενδιαφέρεσθε για το νησί των πλουσίων, όταν τα ίδια και χειρότερα συμβαίνουν στις εκατοντάδες χωματερές που υπάρχουν σ’ όλη τη χώρα; Ενδιαφερόμαστε και γράφουμε για κάθε χωματερή, χωρίς να τις χωρίζουμε σε… πλουσίων και φτωχών, μια και όλες πληγώνουν τη ζωή μας. Μιλάμε όμως σήμερα για τη Μύκονο, που έχει γίνει τόπος προβολής της χώρας, γιατί αυτήν τη χωματερή αφορούν οι καταγγελίες που είχαμε. Πάντως το ότι ακόμη και η Μύκονος έχει τη χωματερή της, είναι μια απόδειξη ότι και αυτό το κοσμοπολίτικο νησί δεν διαφέρει από αυτά που συμβαίνουν σε όλη τη χώρα με τις χωματερές, που βλάπτουν, με τον τρόπο που λειτουργούν, το περιβάλλον.\nΥΓ.: Αλίμονο αν θα ασχοληθούμε με τον Νικολάκη τον Κακαουνάκη, με ό,τι γράφει… Γνωριζόμαστε πολύ καλά… Και ποιος επί χούντας δημοσιογραφούσε… Έτσι για να μην ξεχνιόμαστε…\nΥπήρχαν ανατριχιαστικές αφηγήσεις και εικόνες. Αλλά εκείνο που ήταν τραγικό και δείχνει το στυγνό…


Τίμιος Σταυρός: Πώς βρέθηκε, τι μέγεθος είχε και πόσα τεμάχια υπάρχουν | "Ενδείξεις-Αποδείξεις"\nΗ γιορτή έχει τις ρίζες της πίσω στο 326 όταν η μητέρα του Μεγάλου Κωνσταντίνου, Αυγούστα Ιουλία Φλαβία Ελένη, (η μετέπειτα Αγία Ελένη),...\nΗ γιορτή έχει τις ρίζες της πίσω στο 326 όταν η μητέρα του Μεγάλου Κωνσταντίνου, Αυγούστα Ιουλία Φλαβία Ελένη, (η μετέπειτα Αγία Ελένη), μετέβη στους Αγίους Τόπους για να ανακαλύψει τα μέρη στα οποία έζησε και δίδαξε ο Ιησούς Χριστός 14 Σεπτεμβρίου σήμερα, του Σταυρού, η μεγάλη γιορτή της Χριστιανοσύνης, με πλήθος πιστών από το πρωί να κατακλύζουν τις εκκλησίες και να φεύγουν με ένα κλαράκι βασιλικού.\nΗ γιορτή έχει τις ρίζες της πίσω στο 326 όταν η μητέρα του Μεγάλου Κωνσταντίνου, Αυγούστα Ιουλία Φλαβία Ελένη, (η μετέπειτα Αγία Ελένη), μετέβη στους Αγίους Τόπους για να ανακαλύψει τα μέρη στα οποία έζησε και δίδαξε ο Ιησούς Χριστός. Στα Ιεροσόλυμα πραγματοποίησε μεγάλες ανασκαφές για να βρεθούν οι τόποι της Σταύρωσης και της Ανάστασης στον λόφο του Γολγοθά. Τα βήματά της την οδήγησαν στην εύρεση του Τιμίου Σταυρού από ένα αρωματικό φυτό που φύτρωνε στο μέρος εκείνο, τον γνωστό μας βασιλικό.\nΎστερα από επίπονες ανασκαφές βρέθηκαν τρεις σταυροί, του Κυρίου και των δύο ληστών. Οπως αναφέρει το sansimera.gr, οι εκκλησιαστικοί ιστορικοί Φιλοστόργιος και Νικηφόρος, αναφέρουν ότι ο Σταυρός του Κυρίου εντοπίσθηκε ύστερα από θαύμα, όταν τοποθετήθηκε πάνω σε νεκρή γυναίκα και αυτή αναστήθηκε.\nΟ Σταυρός του Κυρίου παραδόθηκε στον Πατριάρχη Ιεροσολύμων Μακάριο, ο οποίος τον τοποθέτησε στον ναό της Αναστάσεως στις 14 Σεπτεμβρίου 335. Η δεύτερη Ύψωση του Τιμίου Σταυρού σχετίζεται με τους Βυζαντινο-Περσικούς Πολέμους (602-628). Το 614 οι Πέρσες κυρίευσαν την Παλαιστίνη και αφού λεηλάτησαν και κατέστρεψαν τα ιερά προσκυνήματα του Χριστιανισμού, πήραν μαζί τους ως λάφυρο τον Τίμιο Σταυρό.\nΟι πυρολάτρες Πέρσες θεώρησαν τον Σταυρό μαγικό, εξαιτίας κάποιων θαυμάτων που έγιναν και τον προσκυνούσαν. Ο αυτοκράτορας Ηράκλειος, μετά την οριστική νίκη του εναντίον των Περσών το 628, ανέκτησε το ιερό σύμβολο της Χριστιανοσύνης και το μετέφερε αρχικά στην Κωνσταντινούπολη (14 Σεπτεμβρίου 629), όπου αποτέλεσε μέρος του θριάμβου του και στη συνέχεια στα Ιεροσόλυμα.\nΤο 613 μ.Χ. οι Πέρσες κυρίεψαν την Παλαιστίνη, λεηλάτησαν και κατέστρεψαν τα ιερά προσκυνήματα. Μάλιστα, πήραν ως λάφυρο τον Τίμιο Σταυρό. Αφού τον μετέφεραν στη χώρα τους, θεώρησαν τον Σταυρό μαγικό, εξαιτίας κάποιων θαυμάτων που έγιναν. Η ύψωση του Τιμίου Σταυρού έγινε στην Κωνσταντινούπολη το 628 μ.Χ. από τον βασιλιά Ηράκλειο. Ο βασιλιάς Ηράκλειος ξαναπήρε τον Τίμιο Σταυρό από τους Αβάρους, οι οποίοι τον είχαν αρπάξει από τους Αγίους Τόπους. Η Εκκλησία επιτάσσει την ημέρα αυτή αυστηρά νηστεία.\nΕνώ ο Σταυρός, από την ημέρα της εύρεσης του, τεμαχιζόταν σε απειροελάχιστα κομματάκια και δινόταν στους πιστούς για ευλογία, αυτός παρέμεινε ακέραιος και δε μειωνόταν καθόλου. Από τον πέμπτο μέχρι τον έβδομο αιώνα, εντοπίστηκαν μόλις πενήντα τέσσερις αναφορές σε λειψανοθήκες του Τιμίου Σταυρού. Μετά το δωδέκατο αιώνα, πιθανότατα εξαιτίας των σταυροφοριών και την επιστροφή των προσκυνητών από τους Αγίους Τόπους, οι αριθμοί αυξάνονται σχεδόν δραματικά.\n"Ενδείξεις-Αποδείξεις": Τίμιος Σταυρός: Πώς βρέθηκε, τι μέγεθος είχε και πόσα τεμάχια υπάρχουν


Εργασίες βιολογίας - Εκπόνηση απαλλακτικών και πτυχιακών εργασιών\n7 Ιανουαρίου 2021 από prjmaster\nΟι εργασίες βιολογίας είναι πολύ σημαντικές σε πολλές σχολές θετικών επιστημών. Τα τελευταία χρόνια η βιολογία, η μικροβιολογία και η βιοτεχνολογία έχουν αποκτήσει μεγάλη αξία, ειδικότερα στον τομέα της ιατρικής. Η εφαρμογή της βιολογίας στα φαρμακευτικά προϊόντα αυξάνεται καθημερινά. Η βιοτεχνολογία εφαρμόζεται σε μεγάλο βαθμό για τη θεραπεία θανατηφόρων ασθενειών όπως ο διαβήτης, ο καρκίνος κ.λ.π. Εκτός από τη θεωρία που είναι πάντα σημαντική, το θέμα της βιολογίας απαιτεί και πολλή πρακτική εφαρμογή. Ο κλάδος της βιολογίας είναι εξαιρετικά δημοφιλής στους φοιτητές.\nΕίμαστε γνωστοί για τον επαγγελματισμό μας και παρέχουμε εξειδικευμένες λύσεις για πανεπιστημιακές εργασίες βιολογίας. Οι υπηρεσίες μας είναι προσαρμοσμένες και άμεσες. Οι εργασίες βιολογίας, όπως και όλων των κλάδων, παραδίδονται έγκαιρα αρκετά πριν από τη λήξη της σχετικής προθεσμίας. Η ομάδα μας αποτελείται από έμπειρους επαγγελματίες που έχουν πτυχίο στον τομέα της βιολογίας. Οι συντάκτες εργασιών που συνεργάζονται μαζί μας έχουν μεγάλη εμπειρία στην επιστήμη της βιολογίας. Μπορείτε να είστε βέβαιοι ότι είναι ικανοί να χειριστούν οποιοδήποτε επίπεδο πολυπλοκότητας σε κάθε εργασία. Επίσης μπορούν να παρέχουν ευέλικτες και προσαρμοσμένες λύσεις χωρίς λάθη ή παραλείψεις. Εγγυόμαστε για τον επαγγελματισμό μας, την πελατοκεντρική μας στάση και την ολοκληρωμένη μας υποστήριξη. Είμαστε συνεχώς διαθέσιμοι μέσω email, Skype και διαδικτυακής συνομιλίας. Πιστεύουμε στη μακροχρόνια σχέση. Αν λοιπόν ψάχνετε επαγγελματίες για εργασίες βιολογίας, τότε είστε στη σωστή ιστοσελίδα. Μεταξύ άλλων καλύπτουμε τους ακόλουθους τομείς της βιολογίας:\nΚαλλιέργεια φυτικών ιστών\nΚαλλιέργεια ιστών ζώων\nΠάνω από όλα παρέχουμε δωρεάν προστασία από λογοκλοπές σε όλους τους πελάτες μας. Επιπλέον, επεξεργαζόμαστε σύνθετες εργασίες σύμφωνα με τις απαιτήσεις του πελάτη και δίνουμε προσαρμοσμένες λύσεις. Διαθέτουμε εξαιρετικές πηγές πληροφοριών και βάσεις δεδομένων που μας υποστηρίζουν στο έργο μας. Επίσης, επικεντρωνόμαστε στα πιο σημαντικά σημεία της εργασίας σας. Με λίγα λόγια, με την υποστήριξή μας θα έχετε μία οικονομική λύση που θα είναι καινοτόμος, πρωτότυπη και χωρίς λάθη.\nΚατηγορίες Βιολογία,Εργασίες Πλοήγηση άρθρων


OGAE CYPRUS: ΓΑΛΛΙΑ 2020: Ο Tom Leeb θα εκπροσωπήσει την Γαλλία στο διαγωνισμό τραγουδιού της Eurovision 2020\nΓΑΛΛΙΑ 2020: Ο Tom Leeb θα εκπροσωπήσει την Γαλλία στο διαγωνισμό τραγουδιού της Eurovision 2020\nΟ 30χρονος τραγουδιστής, ηθοποιός και\nκωμικός Tom Leeb επιλέχθηκε εσωτερικά από τον δημόσιο ραδιοτηλεοπτικό φορέα France Télévisions. Θα χρειαστεί να περιμένουμε λίγο περισσότερο για την αποκάλυψη του τραγουδιού, το κομμάτι θα αποκαλυφθεί τις προσεχείς εβδομάδες σύμφωνα με τον γαλλικό ραδιοτηλεοπτικό φορέα.\nΟ Tom σχολίασε : "Ο Διαγωνισμός Τραγουδιού της Eurovision είναι ένα εικονικό και ενοποιητικό γεγονός, είμαι τόσο υπερήφανος που εκπροσωπώ τη Γαλλία και δεν μπορώ να περιμένω να ζήσω αυτή την εμπειρία μαζί σας".\nΤον Σεπτέμβριο του 2019 κυκλοφόρησε το ντεμπούτο άλμπουμ Recollection. Το We We Too Late έχει φτάσει στις 25 εκατομμύρια προβολές στο YouTube.\nΟ Tom έχει βρεθεί στο πλευρό διεθνών αστέρων όπως ο Sting και ο Tom Jones. Οι μουσικές του εμπνεύσεις προέρχονται από τραγουδιστές-τραγουδοποιούς όπως ο Ben Howard, ο Matt Corby, ο Bon Iver και ο John Mayer.\nΟ Tom πέρασε 5 χρόνια στη Νέα Υόρκη, σπούδασε θέατρο, κινηματογράφο και τραγούδι. Έχει παίξει στην θεατρική προσαρμογή της κας Doubtfire, σε διάφορες γαλλικές τηλεοπτικές εκπομπές και ταινίες. Είναι μέλος ενός κωμικού δίδυμου με τον συνθέτη Kevin Levy, γνωστοί ως Kevin & Tom, το ζευγάρι έχει ένα δημοφιλές κανάλι στο YouTube , όπου μεταφορτώνει σκετς και τραγούδια.


10 Φεβρουαρίου 2021 - 19:33\nΤελευταία Ενημέρωση: 10 Φεβρουαρίου 2021 - 19:36\nΣε σύνολο 4.880 διαγνωστικών ελέγχων σήμερα στα κατεχόμενα, εντοπίστηκαν 45 συνολικά κρούσματα, τα 25 μεταδόσεις εντός της κοινότητας.\nΌπως μεταδίδεται από τα κατεχόμενα, ο «υπουργός υγείας» Αλί Πιλλί ανακοίνωσε ότι 9 άτομα ήταν επαφές κρουσμάτων και σε απομόνωση. Διαπιστώθηκε ότι 6 κρούσματα εντοπίστηκαν στην περιοχή Λευκωσίας, 21 στην Κερύνεια, 6 στην Αμμόχωστο, ένα στην κατεχόμενη Μόρφου.\nΟ συνολικός αριθμός τεστ μέχρι σήμερα είναι 452.789 και ο συνολικός αριθμός κρουσμάτων 2.919. Υπό θεραπεία ή παρακολούθηση εξακολουθούν να βρίσκονται 746 άτομα, εκ των οποίων τα 178 σε νοσοκομείο και 12 στην εντατική. Στα ξενοδοχεία πανδημίας βρίσκονται 556 άτομα ενώ 45 είναι οι ασθενείς που πήραν εξιτήριο σήμερα.


Entire house · Νέα Πλάγια\nΟνομάζομαι Ελένη Τεζαψίδου και είμαι από τη Θεσσαλονίκη, τη δεύτερη μεγαλύτερη πόλη της Ελλάδας. Είμαι σχεδιάστρια, κατασκευάστρια, καθηγήτρια και έμπορος κοσμημάτων από πολύτιμα μέταλλα. Μου αρέσουν τα ταξίδια και η εξερεύνηση διαφορετικών πολιτισμών, ειδικά του Ελληνορωμαϊκού και του Βυζαντινού συμπεριλαμβανομένης της ιστορίας τους.\nΕίμαι ενεργό μέλος της Θεσσαλονίκης, μιας πόλης που θεωρείται το πολιτισμικό κέντρο της Ελλάδας. Συγκεκριμένα, συμμετέχω στα ακόλουθα συνδικαλιστικά όργανα τα τελευταία 15 χρόνια: ΓΣΕΒΕΕ Γενική Συνομοσπονδία Εμπόρων Βιοτεχνών Επαγγελματιών Ελλάδας ( ως Αντιπρόσωπος της Πανελλήνιας Ομοσπονδίας Βιοτεχνών Αργυροχρυσοχόων Κοσμηματοπωλών Ωρολογοπωλών)\nΣυντεχνία Χρυσοχόων Αργυροχόων Θεσσαλονίκης (ως Πρόεδρος).\nΠιστεύω ότι το Ελληνικό κόσμημα είναι ένα εργαλείο για να αναγνωρίσουμε την ιστορία της χώρας και να κατανοήσουμε την περιπλοκότητα του πολιτισμού μας.\nΑπολαμβάνω ό,τι μου προσφέρει η χώρα μου με την επιλογή καλής παρέας και με ένα αντίστοιχα καλό κρασί... Ανυπομονώ να προσθέσω καινούριες γνωριμίες μέσω του Airbnb!


Πρώτη καταχώρηση: Παρασκευή, 17 Ιουλίου 2020, 03:04\nΠού έχουν πάει οι γυναίκες; Σύμφωνα με την πρόσφατα δημοσιευμένη κατάταξη του περιοδικού RollIng Stone, οι γυναίκες καλλιτέχνες υποεκπροσωπούνται από τη λίστα με τις μεγαλύτερες επιτυχίες σε τραγούδια και άλμπουμ κατά το πρώτο εξάμηνο του 2020. Μεταξύ των κορυφαίων 100, υπάρχουν μόνο 19 τραγούδια και 17 άλμπουμ από γυναίκες.\nΣε σύγκριση με όλο το 2019, ο αριθμός των τραγουδιών με «άρωμα» γυναίκας είναι μειωμένος κατά 7%. Εν τω μεταξύ, ο αριθμός των γυναικείων άλμπουμ αυξήθηκε μόλις κατά ένα. Η κατάταξη των τραγουδιών και των άλμπουμ στα μέσα του έτους μετράται με βάση τα μοναδικά τραγούδια και άλμπουμ, τα οποία συνδυάζουν streaming ήχου και πωλήσεις και όχι με βάση την ακροαματικότητα.\nΣύμφωνα με τη λίστα του περιοδικού στο νούμερο τέσσερα της κατάταξης βρίσκεται η Ντούα Λίπα (Dua Lipa) με το τραγούδι «Don't Start Now». Ακολουθούν το «Say So» της Doja Cat και το «Savage» της Megan Thee Stallion στο νούμερο πέντε και στο νούμερο έξι, αντίστοιχα. Το Top 10 περιέχει επίσης το viral τραγούδι της Tones and I «Dance Monkey» στο νούμερο οκτώ. Έτσι, παρόλο που το 40% των 10 κορυφαίων τραγουδιών είναι από γυναίκες, στη λίστα των εκατό τραγουδιών είναι μόνο το 19%.\nΗ Μπίλλι Άιλις (Billie Eilish) είναι η μόνη γυναίκα που βρίσκεται στη λίστα με τα 10 κορυφαία άλμπουμ κατά το πρώτο εξάμηνο του έτους και η μόνη που κατέχει δύο θέσεις στη λίστα, τη θέση 9 με το άλμπουμ «When We All Fall Asleep, Where Do We Go?», που κυκλοφόρησε πριν από έναν χρόνο, και στη θέση 49 με το άλμπουμ «Don't Smile at Me», που κυκλοφόρησε το 2017.\nΠαρόλο που η Lady Gaga και η Selena Gomez είναι οι μόνες γυναίκες των οποίων τα άλμπουμ το 2020 μπήκαν στο νούμερο ένα την εβδομάδα κυκλοφορίας τους, και οι δύο βρίσκονται χαμηλά στο chart μέχρι τώρα. Το «Chromatica» της Lady Gaga είναι στη θέση 19 και το «Rare» της Gomez στη θέση 37.\nΤελευταία ενημέρωση: Παρασκευή, 17 Ιουλίου 2020, 03:04


Απνοϊκή οξυγόνωση | Θεματολόγιο Πνευμονολογίας\nΕπειδή η ανταλλαγή αερίων στους πνεύμονες μεταξύ αίματος και αεροχώρων είναι ανεξάρτητη της κινήσεως του αέρος προς ή από τις κυψελίδες, αρκετό Ο2 μπορεί να αποδοθεί στην κυκλοφορία, ακόμη και σε συνθήκες άπνοιας. Το φαινόμενο αυτό [απνοϊκή οξυγόνωση] μπορεί να εξηγηθεί ως εξής:\nΜε την εγκατάσταση της άπνοιας, εγκαθίσταται συνθήκη υποπιέσεως στους αεροχώρους, επειδή περισσότερο Ο2 απορροφάται, από όσο CO2 απελευθερώνεται. Με τους αεραγωγούς κλειστούς ή αποφραγμένους, το φαινόμενο αυτό θα τείνει στη βαθμιαία σύμπτωση των τοιχωμάτων των κυψελίδων [δες μηχανισμός ατελεκτασίας 357]. Αντίθετα, εάν οι αεραγωγοί είναι βατοί, οποιοδήποτε αέριο χοργηθεί θα ακολουθήσει τη κλίση πιέσεως και θα προωθηθεί προς τους πνεύμονες και θα αντικαταστήσει το καταναλωθέν O2. Εάν χορηγηθεί 100% O2, οι αποθήκες O2 στους πνεύμονες θα ανανεωθούν και η πρόσληψη O2 από το αίμα θα διατηρηθεί, ώστε η οξυγόνωση των ιστών θα εξελιχθεί ικανοποιητικά.\nΕν τούτοις, δεν απάγεται το CO2 , κατά τη διάρκεια της άπνοιας. Η μερική πίεσή του στους αεροχώρους θα αυξηθεί και σύντομα θα εξισορροπηθεί με τη μερική πίεση CO2 στο αίμα. Καθώς το αίμα εμπλουτίζεται με CO2, προερχόμενο από το μεταβολισμό, ολοένα περισσότερο CO2 θα συγκεντρώνεται στις κυψελίδες και θα αντικαταστήσει ολόκληρη την ποσότητα του O2 και των άλλων αερίων. Το CO2 θα συγκεντρωθεί, επίσης, στους ιστούς, με αποτέλεσμα αναπνευστική οξέωση.\nΥπό ιδανικές συνθήκες, -δηλαδή επί εισπνοής 100% O2 πριν την εγκατάσταση της άπνοιας, προς απομάκρυνση ολόκληρης της ποσότητας Ν2 από τους πνεύμονες, η απνοϊκή οξυγόνωση μπορεί, θεωρητικά, να παρέξει αρκετό O2, για την επιβίωση, για περισσσότερο από 1 ώρα, σε υγιά άτομα. Σημειώνεται ότι η συγκέντρωση CO2 παραμένει ως παράγων ορίου. βλέπε: Άπνοια, αίτια / Άπνοια, αποφρακτική / Άπνοια, κεντρική / Άπνοια, κεντρική, περιγραφή / Άπνοια, μικτή / Απνοϊκή οξυγόνωση


ΠΕΤΡΟΛΙΝΑ: Μέγα υποστηρικτής της συναυλίας «Μαζί για τη Λάρνακα και τον συνάνθρωπό μας»\nΜέγα υποστηρικτής της συναυλίας «Μαζί για τη Λάρνακα και τον συνάνθρωπό μας», ήταν η κυπριακή εταιρεία πετρελαιοειδών ΠΕΤΡΟΛΙΝΑ. Τη συναυλία, η οποία πραγματοποιήθηκε τη Δευτέρα 27 Μαΐου 2013, στο παραλιακό μέτωπο των Φοινικούδων, συνδιοργάνωσαν οι Δήμοι Λάρνακας, Αραδίππου, Αθηένου, Λευκάρων, Λιβαδιών, Δρομολαξιάς-Μενεού, οι κοινότητες της επαρχίας Λάρνακας, η Ιερά Μητρόπολη Κιτίου και αρκετές εθελοντικές οργανώσεις.\nΣτη συναυλία συμμετείχαν αφιλοκερδώς γνωστοί και καταξιωμένοι Κύπριοι και Ελλαδίτες καλλιτέχνες, με στόχο τη συλλογή τροφίμων και ειδών πρώτης ανάγκης για τα Κοινωνικά Παντοπωλεία. Συγκεντρώθηκαν περισσότεροι από 130 τόνοι τροφίμων, ενώ υπολογίζεται ότι παρευρέθηκαν γύρω στις 30 χιλιάδες κόσμου.\nΗ ανταπόκριση των πολιτών σε αυτή την πρωτοβουλία υπήρξε περισσότερο από συγκινητική και θα συμβάλει σε μεγάλο βαθμό στην κάλυψη των πρωτογενών αναγκών επιβίωσης πολλών οικογενειών. Η κοινωνία μας, έστειλε και πάλι ένα ξεκάθαρο μήνυμα ανθρωπιάς και αλληλεγγύης, κάτι για το οποίο μπορεί να αισθάνεται απεριόριστη περηφάνια.\nΗ Διευθύντρια Δημοσίων Σχέσεων της ΠΕΤΡΟΛΙΝΑ, κ. Γεωργία Λευκαρίτη, δήλωσε πως «η ΠΕΤΡΟΛΙΝΑ διαχρονικά στηρίζει την κυπριακή κοινωνία προσαρμόζοντας την προσφορά της με τις εκάστοτε ανάγκες των Κυπρίων». «Ως κυπριακή εταιρεία», συνέχισε η κ. Λευκαρίτη, «βρισκόμαστε στο πλευρό των συμπολιτών μας». Πρόσθεσε πως «η στήριξη της συναυλίας ‘Μαζί για τη Λάρνακα και το συνάνθρωπό μας’, είναι η αρχή μιας σειράς ενεργειών με στόχο την ενίσχυση της κοινωνικής αλληλεγγύης και των ευαίσθητων κοινωνικών ομάδων».


Λος Άντζελες: Τρία παιδιά βρέθηκαν νεκρά στο σπίτι τους - Συνελήφθη η μητέρα τους - 11.04.2021, Sputnik Ελλάδα\nΛος Άντζελες: Τρία παιδιά βρέθηκαν νεκρά στο σπίτι τους - Συνελήφθη η μητέρα τους\nΜητέρα συνελήφθη ως ύποπτη για τη δολοφονία των τριών παιδιών της, όλα κάτω των 5 ετών, στο σπίτι τους στο Λος Άντζελες των ΗΠΑ.\nΜητέρα συνελήφθη ως ύποπτη για τη δολοφονία των τριών παιδιών της, όλα κάτω των 5 ετών, στο σπίτι τους στο Λος Άντζελες των ΗΠΑ.Η 30χρονη Liliana Carrillo συνελήφθη στην κομητεία Τουλαρέ μετά τον εντοπισμό των πτωμάτων των ανήλικων εντός του οικήματος.Η γιαγιά των παιδιών επέστρεψε στο σπίτι μετά τη δουλειά και βρέθηκε μπροστά στο αποτρόπαιο θέαμα. Η αστυνομία του Λος Άντζελες ενημέρωσε πως τα παιδιά εντοπίστηκαν νεκρά λίγο μετά τις 09:30 (τοπική ώρα) και οι πρώτες πληροφορίες αναφέρουν πως έφεραν τραύματα από μαχαίρι. Αδιευκρίνιστες παραμένουν οι ακριβείς συνθήκες κάτω από τις οποίες σημειώθηκε το στυγερό έγκλημα αλλά και το κίνητρο. Η μητέρα επιχείρησε να το σκάσει εγκαταλείποντας το όχημά της και κλέβοντας ένα δεύτερο, ωστόσο τελικώς συνελήφθη. «Προς το παρόν, είναι ύποπτη για το συμβάν αλλά δεν έχουμε αποκλείσει άλλα άτομα» ενημέρωσε η αστυνομία. «Αυτά τα μωρά ήταν τόσο γλυκά» σημείωσε γειτόνισσα της οικογένειας. «Είναι τόσο επίπονο» συμπλήρωσε η ίδια, εκφράζοντας την οδύνη της.\nμητέρα, λος άντζελες, παιδιά, σύλληψη, δολοφονία, ηπα\nΣοκαριστικό έγκλημα στο Λος Άντζελες των ΗΠΑ όπου εντοπίστηκαν νεκρά τρία αδέλφια, κάτω των πέντε ετών. Συνελήφθη ως ύποπτη η μητέρα τους.\nΗ 30χρονη Liliana Carrillo συνελήφθη στην κομητεία Τουλαρέ μετά τον εντοπισμό των πτωμάτων των ανήλικων εντός του οικήματος.\nΗ γιαγιά των παιδιών επέστρεψε στο σπίτι μετά τη δουλειά και βρέθηκε μπροστά στο αποτρόπαιο θέαμα.\nΗ αστυνομία του Λος Άντζελες ενημέρωσε πως τα παιδιά εντοπίστηκαν νεκρά λίγο μετά τις 09:30 (τοπική ώρα) και οι πρώτες πληροφορίες αναφέρουν πως έφεραν τραύματα από μαχαίρι.\nΑδιευκρίνιστες παραμένουν οι ακριβείς συνθήκες κάτω από τις οποίες σημειώθηκε το στυγερό έγκλημα αλλά και το κίνητρο.\nΗ μητέρα επιχείρησε να το σκάσει εγκαταλείποντας το όχημά της και κλέβοντας ένα δεύτερο, ωστόσο τελικώς συνελήφθη.\n«Προς το παρόν, είναι ύποπτη για το συμβάν αλλά δεν έχουμε αποκλείσει άλλα άτομα» ενημέρωσε η αστυνομία.\n«Αυτά τα μωρά ήταν τόσο γλυκά» σημείωσε γειτόνισσα της οικογένειας. «Είναι τόσο επίπονο» συμπλήρωσε η ίδια, εκφράζοντας την οδύνη της.


Ο Ρώσος ΥΠΕΞ επεσήμανε επίσης ότι οι Αλβανοί του Κοσόβου αδιαφορούν για την στάση των Βρυξελλών, υπονομεύουν τις προσπάθειες για την επίτευξη συμφωνίας με την Σερβία ενώ η Ε.Ε. βρίσκεται σε αδιέξοδο διότι δεν έχει μηχανισμούς άσκησης πιέσεων κατά της Πρίστινας.\nΣτη συνέχεια εξέφρασε την άποψη ότι αυτή την στιγμή δεν υπάρχουν οι προϋποθέσεις για να συνεχιστούν οι προσπάθειες επίλυσης του ζητήματος. «Η δική μας άποψη είναι ότι, προς το παρόν, δεν πληρούνται οι όροι για να δοθεί νέα δυναμική στην διαδικασία επίλυσης του ζητήματος του Κοσόβου. Το μετεκλογικό χάος στο Κόσοβο συνεχίζεται όπως και ο αγώνας για εξουσία. Από την άλλη ο διαμεσολαβητικός ρόλος της ΕΕ έχει απαξιωθεί σημαντικά» τόνισε ο Λαβρόφ.\nΟ Σεργκέι Λαβρόφ στη συνέντευξή του στη σερβική εφημερίδα «Srpski Telegraf» κατέστησε σαφές ότι «η Μόσχα θα υποστηρίξει μόνο εκείνη την λύση που θα ικανοποιεί και του Σέρβους».


Αγγελική Μπάτσου — 12 Απριλίου 2019\nBρεθήκαμε στο Ίδρυμα Κακογιάννη για να παρακολουθήσουμε την παράσταση «Έρωτος Ύβρις», σε σκηνοθεσία Νίκου Τουλιάτου. Γνωρίζοντας από την αρχή ότι η θεατρική ομάδα «Ηχοποιοί» του συνθέτη jazz και αυτοσχεδιαστικής μουσικής Νίκου Τουλιάτου θα μας προσέφερε κάτι εντελώς ξεχωριστό, το kallitexnes.gr μπήκε στο Black Box του Ιδρύματος Κακογιάννη προσκεκλημένο σε ένα «συμπόσιο στον Άδη».\nΗ είσοδος στον χώρο της παράστασης χωρίς να ηχήσουν τα τρία κουδούνια, έγινε σιωπηλά και σχεδόν με κατάνυξη. Με το που μπήκαμε, βρεθήκαμε να αντικρίζουμε ένα μεγάλο τραπέζι και αρχαιοπρεπείς μορφές βυθισμένες σε έναν δικό τους κόσμο, έμοιαζαν με τα λόγια τους και τις κινήσεις τους να υφαίνουν το αόρατο δίχτυ ενός πεπρωμένου που τις έφερε σε ένα διαφορετικό δικαστήριο. Σε ένα κολαστήριο. Σε εκείνο των ψυχών…\nAγαμέμνονας, Κασσάνδρα, Μήδεια, Ορέστης, Αντιγόνη. Εξουσία, μεταφυσική δύναμη, καταστροφικό πάθος, δικαιοσύνη, τιμή. Πέντε ορισμοί, πέντε ήρωες από την αρχαία ελληνική τραγωδία απολογούνται για όσα έπραξαν στη γη. Τιμωρούνται και αυτοτιμωρούνται για την Ύβρη του να κυνηγήσουν με τυφλό έρωτα όλα τα παραπάνω. Στο κυνήγι ενός πάθους, δεν υπάρχουν νικητές. Υπάρχουν μόνο χαμένοι, οι οποίοι ξέρουν από την αρχή το αποτέλεσμα, αλλά αποφασίζουν να ακολουθήσουν πιστά το πάθος τους. Γνωρίζοντας ότι όταν εκείνο γίνει Ύβρη, θα τους κυνηγήσει αμείλικτα με τη σειρά του…\nΗ παράσταση που είδαμε, ακολουθεί το τυπικό μιας αρχαίας δίκης. Μπαίνουμε αμίλητοι και με σεβασμό για τον συγκεκριμένο χώρο και το ίδιο αθόρυβα εξερχόμαστε από αυτόν. Στο μουσικοθεατρικό αυτό, η σκακιέρα με τα πιόνια είναι ήδη στημένη και με το πέρας της θεατρικής δίκης, οι θεατές σηκώνονται χωρίς να μιλούν ή να χειροκροτούν και φεύγουν σιωπηλοί.\nΗ παράσταση αυτή με τη μορφή μιας δίκης στον Άδη, η οποία ουσιαστικά δεν επιφέρει τιμωρία (οι ψυχές έχουν ήδη συγχωρεθεί;), μας φέρνει αντιμέτωπους με τα αποτελέσματα ενός έρωτα-πάθους που βιωμένος στον υπέρτατο βαθμό, καταλήγει να είναι μια ύβρη.\nΤί ακριβώς όμως είναι μια ύβρη; Είναι η αιτία, η αφορμή και το αποτέλεσμα της έλλειψης λογικής και συνείδησης, όταν το προαναφερθέν τυφλό πάθος καταλύσει κάθε ηθικό και συναισθηματικό φραγμό. Είναι μια καταστροφική και αυτοκαταστροφική δράση που οδηγεί πάντοτε στο πουθενά. Η οποιαδήποτε δίκη ή τιμωρία, δεν είναι τίποτα άλλο από μια «ποιητική και καλλιτεχνική άδεια».\nΟι ένοχοι στο συμπόσιο αυτό αποκαλύπτονται, ξεσπούν και απολογούνται, αλλά οι δικαστές, σιωπηλοί και προβληματισμένοι, δεν είναι άλλοι από εμάς τους θεατές που στρεφόμαστε στις προσωπικές μας ύβρεις και αδιέξοδα. Στα κρυφά μας δικαστήρια, όταν έχουμε καταδικαστεί πολλές φορές ερήμην για πράγματα που είπαμε ή πράξαμε σπρωγμένοι από καταστροφικά πάθη, τόσο σε ατομικό, όσο και σε συλλογικό επίπεδο.\nΑς μην πάμε μακριά: μίσος, φανατισμός και φασισμός, κατεστραμμένο περιβάλλον, ρατσισμός σε κάθε επίπεδο. Όλοι μας φέρουμε εν δυνάμει έναν αιμοδιψή, τυφλωμένο για δύναμη και εξουσία Αγαμέμνονα, έναν Ορέστη που ζητάει εκδίκηση, μια Μήδεια που θανατώνει (περισσότερο μεταφορικά) οτιδήποτε αθώο για τα λάθη κάποιων άλλων.\nΟ Νίκος Τουλιάτος ως Αγαμέμνονας, μια επιβλητική παρουσία ντυμένη στα μαύρα, εντυπωσιάζει τόσο με την ακινησία, όσο και με την κίνησή του και εκφράζει με τρόπο συμβολικό το σκληρό πρόσωπο του παιχνιδιού της εξουσίας.\nΗ μουσικοθεατρική παράσταση των «Ηχοποιών», προχωράει πέρα από τον συμβολισμό που μόλις ανέφερα και αγγίζει τον ήχο και τη μουσική δημιουργώντας το προσωπικό της ηχοτοπίο, γεγονός που την κάνει να ξεχωρίζει τόσο και να δικαιολογεί το όνομα της θεατρικής αυτής ομάδας. Οι ήχοι που κάνουν οι ερμηνευτές, η ζωντανή και ηχογραφημένη μουσική, δε ντύνουν απλά το θεατρικό. Είναι το θεατρικό…\nΕίναι τα υπέροχα πρωτότυπα κείμενα της Άννας Μωραΐτου, τα οποία δίνουν ζωή στους πέντε πρωταγωνιστές και το δικαστήριο, είναι η τόσο ξεχωριστή και κρουστή μουσική του Νίκου Τουλιάτου, που με τη συμβολή του κορυφαίου παίκτη κρουστών Simone Mongelli ξεστρατίζει την παράσταση σε ονειρικά μονοπάτια, είναι και η σκηνοθεσία του η οποία σφραγίζει κάτι το μοναδικό ως ήχο και μορφή.\nΤόσο για την μοντέρνα σκηνοθεσία, όσο και για τα κείμενα και ειδικά για τη μουσική, τους ήχους και την απίστευτη παρουσία του Simone Mongelli, αξίζουν θερμές ευχαριστίες και μπράβο στην ομάδα αυτή. Εύχομαι ολόψυχα να συνεχίσει την πορεία της με άλλα, εξίσου μοναδικά μουσικοθεατρικά έργα!\nΑπό άποψη υποκριτικής, όλοι οι ηθοποιοί γίνονται φωνές και νότες μαζί. Γίνονται ρυθμός, ήχος και κίνηση. Το κάθε τι έχει μια εξέχουσα σημασία στο θεατρικό αυτό και η κίνηση των ερμηνευτών είναι ένα εξίσου σημαντικό κομμάτι, μια εξαιρετική δημιουργία του Φάνη Καφούσια. Όλοι μαζί, μα και ο καθένας ξεχωριστά κινείται σαν ήρωας αρχαίου δράματος, μοιάζοντας να γράφει με την κίνησή του νέους νόμους οι οποίοι ταιριάζουν μόνο σε ένα δικαστήριο στον Άδη.\nΗ παράσταση αυτή με τη μορφή μιας δίκης στον Άδη, μας φέρνει αντιμέτωπους με τα αποτελέσματα ενός έρωτα-πάθους που βιωμένος στον υπέρτατο βαθμό, καταλήγει να είναι μια ύβρη.\nΟ Νίκος Τουλιάτος ως Αγαμέμνονας, μια επιβλητική παρουσία ντυμένη στα μαύρα, εντυπωσιάζει τόσο με την ακινησία, όσο και με την κίνησή του και εκφράζει με τρόπο συμβολικό το σκληρό πρόσωπο του παιχνιδιού της εξουσίας, το οποίο δε λογαριάζει νόμους και κανόνες και αποσκοπεί μόνο προς τη νίκη με κάθε μέσο.\nΗ Άννα Μωραΐτου ως Μήδεια ντυμένη στα λευκά, ξορκίζει και ξορκίζεται, μεταφέροντας ως τρόπαιο ήττας τη θυσία αθώων στο όνομα του πάθους της εκδίκησης. Έντονη, τραγική, μοιάζει να κουβαλάει στους ώμους της όλο το βάρος της αμαρτίας, τιμωρούμενη εσαεί. Τόσο στη γη, όσο και στον Άδη…\nΟ Χόβικ Καραμπετιάν ως Ορέστης, φέρνει στους ώμους του το βάρος ενός φονικού και μοιάζει αόρατα συνθλιμένος από τα αποτελέσματα των επιλογών του. Η Σωτηρία Χρυσικοπούλου ως Κασσάνδρα, πληρώνει την άρνηση του έρωτα με τη στέρηση της αλήθειας των λόγων της. Η Ιωάννα Δαρμή ως Αντιγόνη θυσιάζει και θυσιάζεται, όντας αθώο θύμα και θύτης και στους δύο κόσμους.\nΟι κινήσεις του σώματος παραπέμπουν σε αρχαία τραγωδία, οι ρυθμικοί ήχοι που ασκούν μοιάζουν σαν παλιός θρησκευτικός ύμνος, τα ενδύματα λευκά, τα λόγια χείμαρρος και ταράζουν τα βάθη της ανθρώπινης ψυχής και του Άδη. Εξαιρετικές ερμηνείες τόσο ως ομάδα, όσο και ως ατομικό δυναμικό, τους ευχόμαστε τα καλύτερα και πάντα να μας προσφέρουν αντίστοιχες θεατρικές στιγμές!\nΜε βασική συντονίστρια την κορυφαία, Αναστασία Μαλανδρενιώτη, δρα, αντιδρά κι επιδρά ο Χορός, που αποτελείται από την Ρένα Κουμπαρούλη, τη Μυρσίνη Μορέλλι, τον Θάνο Χατζόπουλο και την Μαρία Πλυτά. Κινούμενοι στο ίδιο μοτίβο δημιουργούν έναν υπέροχο σκηνικό καμβά που θυμίζει ένα συμπόσιο, το οποίο αντί να έχει γέλιο και κρασί, μοιάζει να τρέφεται από δάκρυ και αίμα.\nΟι κινήσεις του σώματος παραπέμπουν σε αρχαία τραγωδία, οι ρυθμικοί ήχοι που ασκούν μοιάζουν σαν παλιός θρησκευτικός ύμνος, τα ενδύματα λευκά, τα λόγια χείμαρρος και ταράζουν τα βάθη της ανθρώπινης ψυχής και του Άδη.\nΚαθισμένοι στο τραπέζι, με αντικείμενα, ήχο και ρυθμό και σε αρμονία με τους ξεχωριστούς φωτισμούς του Αλέξανδρου Πολιτάκη, θυμίζουν έναν κινούμενο πίνακα ζωγραφικής. Αναμφίβολα κάτι το οποίο αποτυπώνεται έντονα στο νου και μένει εκεί.\nΓια το συνολικό αποτέλεσμα, αρμόζουν θερμά συγχαρητήρια σε μια ομάδα η οποία δημιούργησε κάτι εντελώς νέο, το οποίο όμως ξαναζωντανεύει ήρωες τραγικούς με έναν εξίσου τραγικό, μα ταυτόχρονα μοντέρνο τρόπο. Οι ερμηνείες ήταν άξιες θαυμασμού, η κίνηση και η μουσική που γεννούσαν ήταν αποτέλεσμα άρτιου επαγγελματισμού και ταλέντου. Μπράβο ξανά!\nΣτην εποχή που διανύουμε, είναι πάρα πολύ εύκολο να αγγίξουμε το υπερβολικό το οποίο οδηγεί σε κάθε είδους ύβρη, εκμηδενίζοντας το ήθος και τη λογική. Μέσα από αυτή την παράσταση, ο καθένας από εμάς έρχεται αντιμέτωπος, έστω και με συμβολικό τρόπο, με τις πράξεις του και αντιλαμβάνεται την αναγκαιότητα του να έχει ηθική και κοινωνική συνείδηση. Σημασία δεν έχει η απόφαση οποιουδήποτε δικαστηρίου, αλλά η προσπάθεια του να μην αφήσουμε τα πράγματα να φτάσουν ως μια οποιαδήποτε μορφής δίκη. Όταν το κακό έχει επικρατήσει, μια δίκη τιμωρεί, αλλά δεν αναιρεί όλα όσα έγιναν. Χρέος μας λοιπόν ως άνθρωποι, είναι να εργαστούμε για να γίνουμε ηθικά ανώτεροι.\nΜε αυτές τις σκέψεις στο νου, χωρίς φανφάρες και χειροκροτήματα, αφήσαμε το δικαστήριο του Άδη πίσω μας και βγήκαμε να συνεχίσουμε όσα έχουμε ήδη ξεκινήσει. Με την ελπίδα ότι με τη δύναμη της τέχνης, το μέλλον θα είναι καλύτερο…\nΣκηνοθεσία-μουσική: Νίκος Τουλιάτος\nΜετάφραση, απόδοση κειμένων, πρωτότυπα κείμενα: Άννα Μωραΐτου\nPhοtographer: Lilia Agathou\nΙωάννα Δαρμή, Χοβίκ Καραμπετιάν, Ρένα Κουμπαρούλη, Αναστασία Μαλανδρενιώτη, Μυρσίνη Μορέλλι, Άννα Μωραΐτου, Μαρία Πλυτά, Νίκος Τουλιάτος, Θάνος Χατζόπουλος, Σωτηρία Χρυσικοπούλου\nΔευτέρες 18/3 ως 15/4/2019\nΠειραιώς 206, Ταύρος, Αθήνα.\nΛέξεις Κλειδιά: Simone MongelliΑΝΝΑ ΜΩΡΑΙΤΟΥΕΡΩΤΟΣ ΥΒΡΙΣΘΕΑΤΡΟΊδρυμα ΚακογιάννηΚΡΙΤΙΚΗΝίκος Τουλιάτος\nΕπόμενο άρθρο «Θρησκευτική μουσική της Τεσσαρακοστής» στο φεστιβάλ «Άνω» στη Σύρο\nΠροηγούμενο άρθρο Η «5η Εποχή» στο θέατρο «Άλμα» με τρεις παραγωγές


Σεισμός στην Ελασσόνα: «Νέο, αχαρτογράφητο τυφλό ρήγμα ευθύνεται για τους δυο σεισμούς» λέει καθητής του ΑΠΘ – Σκάι Πάτρας\nEditor 13:33 8 Μαρτίου, 2021\nΟ κ. Παυλίδης εξήγησε στο ΑΠΕ-ΜΠΕ ότι «κάθε σεισμός δίνει επιπλέον στοιχεία τόσο για να κατανοοούμε επιστημονικά αλλά κυρίως να στοχεύουμε στην αντισεισμική θωράκιση της χώρας». Επιπλέον ανέφερε ως παράδειγμα τον σεισμό της Ανδραβίδας στη βορειοδυτική Πελοπόννησο, για τον οποίο σχολίασε: «το ίδιο το ρήγμα δεν έφτανε στην επιφάνεια και εκείνο ήταν κρυφό, τυφλό, όπως ονομάζονται αυτά τα ρήγματα διεθνώς. Ο συνδυασμός των επιφανειακών ρηγμάτων μας οδήγησε στο συμπέρασμα πως υπήρχε από κάτω ένα τυφλό ρήγμα. Την ίδια δουλειά κάναμε και τώρα. Προσπαθούμε να βρούμε, συνδυάζουμε σεισμολογικά, κυρίως τα δορυφορικά που μας βοηθούν πάρα πολύ καλοί συνάδελφοι, και γεωλογικά επιφανειακά στοιχεία για να κατανοήσουμε γιατί αυτό το ρήγμα -ενώ τα άλλα έχουν πολύ καλή γεωμορφολογική έκφραση στην επιφάνεια- αυτό δεν είχε και μας αιφνιδίασε».Για το νέο, τυφλό ρήγμα στην Ελασσόνα, διευκρίνισε ότι «ήταν πάρα πολύ κοντά με το ρήγμα Τυρνάβου», ανέφερε ότι «και αυτό το ρήγμα είναι 25 χιλιόμετρα, όπως και το ρήγμα Τυρνάβου» και σημείωσε ότι το νέο ρήγμα «είναι λίγο μεγαλύτερο, γι’ αυτό και μας έδωσε και δύο σεισμούς τελικά».\nΣτο μεταξύ, η ερευνητική ομάδα Γεωλογίας των Σεισμών του τμήματος Γεωλογίας του ΑΠΘ, κατέγραψε και χαρτογράφησε δεκάδες εμφανίσεις ρευστοποίησης εδαφών, με τη μορφή «κρατήρων» και ροών άμμου, από πίδακες υπόγειου νερού. Η ανακοίνωση αναφέρει χαρακτηριστικά ότι«ρευστοποιήσεις παρατηρήθηκαν στις περιοχές κατά μήκος του Πηνειού, στην περιοχή μεταξύ Κουτσόχερου και Πηνειάδας, καθώς και στην κοιλάδα του Τιταρήσιου ποταμού, όπως στο χωριό Βλαχογιάννι».


ΑΠΟΦΡΑΞΕΙΣ ΓΛΥΦΑΔΑ - ΑΠΟΦΡΑΞΕΙΣ ΑΝΤΩΝΙΟΥ από 20€ έως 40€\nΑΠΟΦΡΑΞΕΙΣ ΓΛΥΦΑΔΑ από 20€ έως 40€\nΧρειάζεστε αποφράξεις στην Γλυφάδα; Έχετε κάποια φραγμένη αποχέτευση, φραγμένη σωλήνα, βουλωμένο φρεάτιο ή βουλωμένο σιφόνι; H ΑΠΟΦΡΑΞΕΙΣ ΑΝΤΩΝΙΟΥ δίνει λύση σε κάθε αποφρακτικό πρόβλημα, εύκολα, γρήγορα και απλά: με ένα τηλεφώνημα αποφράξτε ή ξεβουλώστε οποιαδήποτε αποχέτευση και κάντε οικονομία σε χρόνο και χρήμα. Διαθέτουμε εγγυημένα τις χαμηλότερες τιμές υπηρεσιών αποφράξεων και προσφέρουμε την υψηλότερη ποιότητα αποφρακτικών υπηρεσιών. Αποφύγετε ταλαιπωρία προσπαθώντας να το "φτιάξτε μόνοι σας" και αναθέστε την εργασία σε επαγγελματίες τεχνικούς αποφράξεων αποφεύγοντας υλικές ζημιές που θα μπορούσαν να δημιουργηθούν από λάθος επεμβάσεις ή καθυστερήσεις στην αντιμετώπιση του αποφρακτικού προβλήματος που αντιμετωπίζετε.\nΓια αποφράξεις στην Γλυφάδα μία είναι η λύση: ΑΠΟΦΡΑΚΤΙΚΗ ΕΤΑΙΡΕΙΑ ΑΝΤΩΝΙΟΥ, η οικογενειακή επιχείρηση με εμπειρία 30 ετών σε αποφράξεις και των απολυμάνσεις. Οι φραγμένες αποχετεύσεις και οι βουλωμένοι σωλήνες είναι η ειδικότητα μας: παρέχουμε αποφρακτικές υπηρεσίες 24 ώρες το 24ωρο, 7 ημέρες την εβδομάδα, 365 μέρες τον χρόνο. Η εργασία μας είναι αποφράζουμε και να ξεβουλώνουμε κάθε είδους αποχέτευση, σωλήνωση, διακλάδωση, σιφόνι, λούκι, φρεάτιο και γενικότερα οποιοδήποτε αποχετευτικό μπλοκάρισμα ή βούλωμα σας δημιουργεί προβλήματα.\nΤο γεγονός ότι μια φραγμένη σωλήνα μπορεί εύκολα να υπερχειλίσει και να προκαλέσει κίνδυνο για την υγεία σας σημαίνει ότι δεν υπάρχει χρόνος να περιμένετε. Η ομάδα των τεχνικών αποφράξεων είναι διαθέσιμη 24 ώρες το 24ωρο, 365 ημέρες το χρόνο (24x7). Είτε είστε ιδιώτης είτε επαγγελματίας ή επιχειρηματίας, μπορούμε να σας βοηθήσουμε, όπου κι αν βρίσκεστε σε όλη την Γλυφάδα.\nΚαλό ονομα στην αγορά, καλή φήμη, συστάσεις πελατών\nΕλληνική παραδοσιακή οικογενειακή επιχείριση\n1. Ατσαλίνες απόφραξης αποχέτευσης\nΟι ατσαλίνες απόφραξης αποχέτευσης - γνωστές και ως ηλεκτρομηχανικά φίδια ("sani-snakes") - είναι μηχανήματα που διαθέτουν ηλεκτροκινητήρες που επιτρέπουν στους τεχνικούς αποφράξεων να τοποθετούν ένα περιστρεφόμενο, εύκαμπτο καλώδιο μέσα σε σωληνώσεις. Διαφορετικά εξαρτήματα επιτρέπουν την διάτρηση οποιοδήποτε τύπου βουλώματος, συμπεριλαμβανομένων των χρόνιων αποθέσεων και λίπους. Είναι φορητές συσκευές και είναι ιδανικές για την απεμπλοκή εσωτερικών, πρωτογενών σωλήνων αποχέτευσης.\n2. Αποφρακτικά πιεστικά νερού\nΤα αποφρακτικά πιεστικά νερού είναι μηχανήματα εκτόξευσης υψηλής πίεσης νερού σε σωληνώσεις. Αυτά τα μηχανήματα, τα οποία είναι εγκατεστημένα στα οχήματα αποφράξεων είναι ικανά να διαλύσουν οποιοδήποτε είδος υλικού που προκαλεί φραγή ή μπλοκάρισμα. Η ισχύς αυτού του εξοπλισμού θα μπορούσε να προκαλέσει βλάβη ή πλημμύρα. Συνεπώς η χρήση του εξοπλισμού αυτού δεν γίνεται στην κύρια σωλήνωση αποχέτευσης αλλά περιορίζεται σε βοηθητικές σωληνώσεις αποχέτευσης, εξωτερικά σιφόνια ή λούκια του κτιρίου (οικήματος).\nΑΠΟΦΡΑΞΕΙΣ ΓΛΥΦΑΔΑ, Αποφράξεις ΑΝΤΩΝΙΟΥ. Έμπειροι τεχνικοί αποφράξεων, ποιότητα, τιμές, πληρωμή με πιστωτική. Αποφράξεις 24 ώρες στην Γλυφάδα, Αθήνα και Αττική.\nAll Rights Reserved Created by NETMEDIA © Copyright ΑΠΟΦΡΑΞΕΙΣ ΑΘΗΝΑ | SITEMAP | ΑΠΟΦΡΑΞΕΙΣ ΓΛΥΦΑΔΑ


ΑΘΛΗΤΙΚΟΙ ΨΙΘΥΡΟΙ: «Εξάσφαιρο» πάρτι!!\nΜε τρία γκολ σε κάθε ημίχρονο, το Ισραήλ συνέτριψε εκτός έδρας το Λουξεμβούργο με σκορ 6-0 για τη τρίτη αγωνιστική των προκριματικών του Μουντιάλ 2014 στον έκτο όμιλο και ανέβηκε στην τρίτη θέση. Βέβαια, έχει μπροστά της τα… βουνά της Ρωσίας και της Πορτογαλίας, την ώρα που η πρώτη νωρίτερα είχε ρίξει στο… καναβάτσο τους Ίβηρες.\nΣτο 4’ ο Ραντί έκανε το 1-0 για το Ισραήλ και στο 12’ ο Μπεν Μπασάτ διπλασίασε τα τέρματα για την ομάδα του. Το τρίτο γκολ σημείωσε ο Χεμέντ στο 27’, κάνοντας το 3-0, αποτέλεσμα που έμεινε μέχρι το τέλος του πρώτου ημιχρόνου.\nΣτο δεύτερο μέρος ο Μέλικσον «όπλισε» στο 60’, ανεβάζοντας το δείκτη του σκορ στο 4-0. Το 5-0 πέτυχε ο Χεμέντ με το δεύτερο προσωπικό του τέρμα στο 73’, ενώ το τελικό 6-0 έγραψε και πάλι ο ίδιος παίκτης, πετυχαίνοντας χατ-τρικ στο πρώτο λεπτό των καθυστερήσεων.\n(4’ Ραντί, 12’ Μπεν Μπασάτ, 27’ 73’ 90’ Χεμέντ, 60’ Μέλικσον)


Tags: κυβέρνηση, Μάξιμος, Νόμοι\nTags: Ιερώνυμος, Κέλλας, Συνάντηση\nΣύλληψη ατόμου για κατοχή αναβολικών δισκίων\nTags: Βουλή, Γενοκτονία, Μάξιμος\nTags: Δήμος, Τέμπη, Υποδομών\nΣυνάντηση του δημάρχου Τεμπών με τον Γ.Γ. Υποδομών\nTags: ΔΕΗ, διαμαρτυρία, ΕΚΛ\nTags: Ανάγνωση, Λέσχη, Πολίτες\nΗ Λέσχη Ανάγνωσης των Ενεργών Πολιτών Λάρισας ανακοινώνει τη συνέχιση της λειτουργίας της ύστερα από την αναγκαία θερινή διακοπή των συναντήσεών της. Ταυτόχρονα απευθύνει κάλεσμα σε νέα μέλη την Τρίτη 25 Σεπτεμβρίου 2018 στις 19:00. Η Λέσχη επικεντρώνεται στην ελληνική και την ξένη πεζογραφία, οι συναντήσεις της είναι μηνιαίες και η συμμετοχή των μελών ασφαλώς δωρεάν, με μοναδική προϋπόθεση την αγάπη για το βιβλίο και το διάβασμα. Στην πρώτη συνάντηση για τη χρονιά 2018-2019, εκτός από την υποδοχή των νέων μελών, θα πραγματοποιηθεί συζήτηση για το έργο του Μ. Καραγάτση, όπως είχε συμφωνηθεί από τα μέλη της Λέσχης πριν από τις καλοκαιρινές διακοπές.\nΣυγκέντρωση συνταξιούχων στην Κεντρική Πλατεία της Λάρισας\n•\tΚανένας επανυπολογισμός, καμία εφαρμογή της μείωση με την προσωπικής διαφοράς στις κύριες και επικουρικές μας συντάξεις και την κατάργηση του νόμου 4387/16 (νόμος Κατρούγκαλου).\n•\tΝα δοθούν άμεσα αυξήσεις σε όλες τις συντάξεις και να ορισθεί η κατώτερη σύνταξη στα 600 ευρώ από τα 360 που είναι σήμερα.\n•\tΌχι στη μείωση του αφορολόγητου και την περικοπή των οικογενειακών μας επιδομάτων και του ΕΚΑΣ των συντάξεων χηρείας.\n•\tΝα αποδοθεί σύνταξη σε όσους συνταξιούχους έχουν οφειλές στον ΟΑΕΕ με βάση τα χρόνια πού έχουν πληρώσει και όχι να οδηγούνται στο σφαγείο των 360 Ευρώ.\n•\tΔημόσιο σύστημα κοινωνικής ασφάλισης. Αποκλειστικά, δημόσια δωρεάν υγεία για όλους, κατάργηση και απαγόρευση σε κάθε εμπορευματοποίηση.\n•\tΔιεκδικούμε ό,τι μας έχει αφαιρεθεί, από όλο το αντισυνταξιουχικό – αντιασφαλιστικό νομικό πλαίσιο που ψήφισαν όλες οι κυβερνήσεις.\n•\tΝα αποδοθούν άμεσα χωρίς αιτήσεις, δικαστήρια και προαπαιτούμενα, ό,τι ακόμα η κυβέρνηση αυθαίρετα παρακρατεί σε κύριες – επικουρικές συντάξεις και την εισφορά αλληλεγγύης.\n•\tΝα γίνει το κτίριο του ΙΚΑ στη Λάρισα.\nΠραγματοποιούμε νέα Πανσυνταξιουχική συγκέντρωση, ημέρα ΔΕΥΤΕΡΑ 1.10.18 και ώρα 10.30 πμ στην Κεντρική Πλατεία της Λάρισας\nΜάξιμος: Προκαλεί θυμηδία το “πόρισμα Παρασκευόπουλου”!\nTags: Άγιος, Εορτή, Ευστάθιος\nΤιμήθηκε η μνήμη του Αγίου ενδόξου Μεγαλομάρτυρος Ευσταθίου\nΜε λαμπρότητα εορτάσθηκε χθες Πέμπτη 20 Σεπτεμβρίου η σεπτή μνήμη του Αγίου ενδόξου Μεγαλομάρτυρος Ευσταθίου στο πανηγυρίζοντα Εξωκλήσι του Αγ. Ευσταθίου στο Μακρυχώρι.\nTags: Κωτσός, Οικολογική, Χαιρετισμός\nΤο Τμήμα Μηχανικών Χωροταξίας, Πολεοδομίας και Περιφερειακής Ανάπτυξης (ΤΜΧΠΠΑ) σας ενημερώνει ότι το διάστημα από Πέμπτη 27 μέχρι Κυριακή 30 Σεπτεμβρίου 2018 οργανώνει στις εγκαταστάσεις του στον Βόλο (Πεδίον Άρεως) το 5ο Πανελλήνιο Συνέδριο Πολεοδομίας, Χωροταξίας & Ανάπτυξης. Στο επιστημονικό αυτό συνέδριο έχουν προσκληθεί να απευθύνουν κεντρικές ομιλίες ο πολεοδόμος κ. Αριστείδης Ρωμανός, ο Δρ. Μανώλης Τρανός (Πανεπιστήμιο του Birmingham) και η Καθηγήτρια κα Αναστασία Λουκαΐτου-Σιδέρη Πανεπιστήμιο της Καλιφόρνιας στο ΛοςΆντζελες (UCLA), ενώ επίσης θα γίνει σε ειδική τελετή ανακήρυξη του κου Αριστείδη Ρωμανού ως επίτιμου διδάκτορα του ΤΜΧΠΠΑ του ΠΘ. Στο συνέδριο θα παρουσιαστούν 250 ανακοινώσεις (συμπεριλαμβανομένων των πόστερ από τα οποία θα βραβευθούν τρία) σε παράλληλες συνεδρίες (πολλές εκ των οποίων ειδικές για νέους επιστήμονες, από τις οποίες θα βραβευθούν οι τρείς καλύτερες εργασίες) άνω των 30 διαφορετικών θεματικών ενοτήτων. Στο πλαίσιο του συνεδρίου θα λάβουν χώρα και οι παράλληλες εκδηλώσεις: α) των αποφοίτων του Τμήματος Μηχανικών Χωροταξίας, Πολεοδομίας & Περιφερειακής Ανάπτυξης, β) το στρογγυλό τραπέζι: πολεοδομικός σχεδιασμός, ανθεκτικότητα, απειλές (πυρκαγιές), γ) η δυνατότητα δωρεάν μετακίνησης και παρακολούθησης της τελικής εκδήλωσης του 5ου Διεθνούς Σεμιναρίου Πειραματικού Φωτισμού Rethink the Night στη Μακρινίτσα, δ) η δωρεάν ξενάγηση στο Μουσείο Πλινθοκεραμοποιίας ‘Τσαλαπάτα’, και ε) η απονομή δύο βραβείων του σχεδιασμού για τον λογότυπο του ΤΜΧΠΠΑ.\n● Χωρική ανάπτυξη, Τουρισμός και σχεδιασμός, Διαχείριση πολιτιστικής κληρονομιάς, Τουρισμός, Μάρκετινγκ &branding τόπου,\n● Πολεοδομικός σχεδιασμός – Αστική διακυβέρνηση, Έξυπνες πόλεις, Αστική αναγέννηση, Αστική ανάπτυξη, Αστική ανθεκτικότητα, Θεσμικό πλαίσιο πολεοδομικού σχεδιασμού, Διαχείριση ακινήτων-Στεγαστική πολιτική.


Τι μας έμαθε το Cassini για τον Κρόνο - CNN.gr\nΤι μας έμαθε το Cassini για τον Κρόνο\n07:41 Παρασκευή, 27 Οκτωβρίου 2017\nΠηγή: NASA/JPL-Caltech/SSI/Handout via REUTERS\nΝέα στοιχεία αναφορικά με τα ευρήματα που ανακάλυψε το διαστημικό σκάφος Cassini της NASA, έρχονται στη δημοσιότητα, παρόλο που η αποστολή ολοκληρώθηκε τον Σεπτέμβριο με το σκάφος να κάνει μια βουτιά θανάτου μέσα στην ατμόσφαιρα του Κρόνου.\nΤο 1997 η NASA εκτόξευσε το Cassini για την εξερεύνηση του Κρόνου και των δορυφόρων του. Είκοσι χρόνια μετά, αυτός ο «βετεράνος» της NASA βοήθησε τους επιστήμονες να καταγράψουν αχαρτογράφητα πεδία του Κρόνου. Τα δεδομένα που κατέγραψε αλλά και οι εικόνες που έστειλε οδήγησαν σε σημαντικές ανακαλύψεις αναφορικά με το ηλιακό μας σύστημα. Οι αστρονόμοι κατάφεραν να απαντήσουν σε δύσκολες ερωτήσεις και να λύσουν ένα κομμάτι του παζλ για τον Κρόνο έπειτα από την μελέτη των δεδομένων.\nΤι βρέθηκε στην ατμόσφαιρα του Κρόνου\nΈπειτα από 13 χρόνια έρευνας του πλανήτη και των δορυφόρων του είχε μία τελευταία αποστολή, να ρίξει μια πιο κοντινή ματιά, πριν «αυτοκτονήσει». Τα τελευταία δευτερόλεπτα της αποστολής του Cassini έδωσαν μία «πρώτη γεύση» της ατμόσφαιρας του Κρόνου, σύμφωνα με τη NASA.\nΓια περίπου ένα λεπτό, το διαστημικό σκάφος κατάφερε να μεταδώσει νέα στοιχεία για τον πλανήτη, για όση ώρα η κεραία του παρέμενε συνδεδεμένη με τη Γη. Στη συνέχεια καταστράφηκε εξαιτίας της θερμότητας και της υψηλής πίεσης της "εχθρικής" ατμόσφαιρας του Κρόνου.\nΚατά τη διάρκεια της τελευταίας πτώσης, το φασματόμετρο λειτούργησε ως η μύτη του διαστημοπλοίου αποκαλύπτοντας τη σύνθεση και δομή της ατμόσφαιρας. «Πρόκειται για κάτι που δεν μπορεί να γίνει από την τροχιά», είπε ο Hunter Waite επικεφαλής της ομάδας Spectrometer.\nΜε αυτό τον τρόπο οι αστρονόμοι ελπίζουν στην εξερεύνηση του φαινομένου του «δακτυλίου της βροχής» που ανακαλύφθηκε από αποστολή της NASA στις αρχές της δεκαετίας του 1980, όταν διαπιστώθηκε ότι οι δακτύλιοι προκάλεσαν αλλαγές στην ατμόσφαιρα του Κρόνου.\nΤο φασματόμετρο μπορεί να προσδιορίσει το υλικό που προέρχεται από τους δακτυλίους και βρίσκεται στην ατμόσφαιρα. Σύμφωνα με την ομάδα Spectrometer, η «μύτη» του Cassini "χτύπησε" το κρίσιμο σημείο, καθώς πέρασε από την περιοχή μεταξύ του πλανήτη και των δακτυλίων. Αυτό θεωρείται «κλειδί» για την έρευνα καθώς η άνω ατμόσφαιρα του Κρόνου εκτείνεται σχεδόν μέχρι τους δακτυλίους.\nΓια πρώτη φορά οι επιστήμονες έχουν ακριβή διαστάσεις και αποδείξεις ότι οι δακτύλιοι του Κρόνου αποτελούν μέρος της ατμόσφαιρας του πλανήτη. Παρόλο που αποτελούνται από νερό, οι ερευνητές εξεπλάγην με την ανίχνευση του μεθανίου.\nΤι κρατά τους δακτύλους στη θέση τους\nΜία βασική αποστολή που έπρεπε να φέρει εις πέρας το Cassini σχετιζόταν με τους δακτύλιους των πλανητών. Οι έρευνες έχουν δείξει ότι εξαπλώνονται και εξαφανίζονται χωρίς να τους «κρατά» κάτι. Το Cassini συγκέντρωσε στοιχεία σχετικά με τις κινήσεις των κυμάτων.\nΑυτά τα κύματα ήταν η απόδειξη: η βαρύτητα των μικρών δορυφόρων του Κρόνου επιβραδύνει την κίνηση των δακτύλιων και αναστέλλει τη δυναμική τους.\nΓια περίπου τρεις δεκαετίες οι αστρονόμοι πίστευαν ότι η βαρυτική επίδραση του δορυφόρου του Κρόνου, Ιανού, είναι αυτή που συγκρατεί τον εξωτερικό δακτύλιο Α. Σύμφωνα, όμως με τα νέα στοιχεία που συγκέντρωσαν εκατοντάδες κύματα παράγονται από διαφορετικές πηγές. Οι δορυφόροι Πάνας, Άτλας, Προμηθέας, Πανδώρα, Epimetheus Mimas και Ιανός συντελούν στην επιβράδυνση αυτή και οι μετρήσεις του Cassini για τις μάζες τους επιβεβαίωσαν τις εκτιμήσεις αυτές.\nVideo: «Αντίο» στο Cassini: Οι πιο σημαντικές στιγμές ενός ακούραστου «εργάτη» του διαστήματος\nΌσα περισσότερα μαθαίνουν οι αστρονόμοι για τον μεγαλύτερο δορυφόρο του Κρόνου, τον Τιτάνα, τόσο πιο περίεργα τους φαίνονται τα πράγματα. Ο Τιτάνας είναι ο μοναδικός δορυφόρος με σύννεφα και πυκνή ατμόσφαιρα αζώτου και μεθανίου, γεγονός που του δίνει ένα χρώμα… πορτοκαλί. Μοιάζει αρκετά με τη Γη, όμως τα ποτάμια, οι λίμνες και οι θάλασσες σχηματίζονται από αιθάνιο και μεθάνιο.\nΤα στοιχεία και οι παρατηρήσεις από το Cassini αποκάλυψαν ότι οι δορυφόροι Εγκέλαδος και ο Τιτάνας θα μπορούσαν να είναι κατοικήσιμοι για κάποια μορφή ζωής.\nΕπίσης, τα στοιχεία που κατέγραψε το Cassini τροφοδοτούν την έρευνα που θα διαρκέσει χρόνια. Οι επιστήμονες προσπαθούν ακόμα να βρουν απαντήσεις σε μεγάλες ερωτήσεις που ενέπνευσαν τον σκοπό της αποστολής, όπως είναι το πραγματικό μήκος μιας ημέρας στον Κρόνο.\n«Κατά μία έννοια, η δουλειά μόλις ξεκινήσε», δήλωσε η Linda Spilker, επιστήμονας του έργου της αποστολής στο εργαστήριο Jet Propulsion της NASA.\nWhat Cassini learned about Saturn during its death dive, By Ashley Strickland, CNNBy Ashley Strickland, CNN


Ο Παναγιώτης Μάργαρης αύριο βράδυ στο «Αντιγόνη Βαλάκου» - Καβάλα, Πρωϊνή, Ραδιόφωνο, Εφημερίδα της Καβάλας, νέα, καβάλα ειδήσεις, μικρές αγγελίες\n22 Φεβρουαρίου 2018, 18:13\nΑύριο το βράδυ στο θέατρο «Αντιγόνη Βαλάκου» συνεχίζεται το πρόγραμμα των χειμερινών εκδηλώσεων του ΔΗΠΕΘΕ Καβάλας με μουσική και συγκεκριμένα με την κιθάρα του Παναγιώτη Μάργαρη. Το πρόγραμμα έχει τίτλο «Από τους Queens στο Μάνο Χατζιδάκι» και συμμετέχει ο μαθητής του Παναγιώτη Μάργαρη, Στράτος Εμμανουηλίδης.\nΣτη συνέντευξη τύπου που δόθηκε ο πρόεδρος του ΔΗΠΕΘΕ Πέτρος Πετρόπουλος δήλωσε: «Καλωσορίζουμε στην πόλη μας τον Παναγιώτη Μάργαρη. Αισιοδοξούμε ότι η καλή συνεργασία μαζί του θα συνεχιστεί. Πρόκειται για μια μουσική παράσταση με επίκεντρο την κλασική κιθάρα. Μια παράσταση με πολλά και πλούσια συναισθήματα».\nΟ Θοδωρής Γκόνης επανέλαβε ότι στο χειμερινό πρόγραμμα εκδηλώσεων του ΔΗΠΕΘΕ επιδίωξη είναι να συνομιλούν μεταξύ τους οι τέχνες, προκειμένου τα γεγονότα να μην είναι αποκλειστικά θεατρικά. Χαρακτήρισε τον Παναγιώτη Μάργαρη ως «υπηρέτη» της καλής μουσικής και κατέληξε τονίζοντας: «Θέλουμε τέτοιοι άνθρωποι να έρχονται στο θέατρο».\nΟ ίδιος ο Παναγιώτης Μάργαρης, παίρνοντας το λόγο σημείωσε: «Λατρεύω αυτή την πόλη γιατί είναι μια από τις ομορφότερες της Ελλάδας. Έχει μια ιδιαίτερα αύρα κι ένα ακριβοδίκαιο κοινό. Συγχαίρω το Θοδωρή Γκόνη για τη δουλειά του. Το θέατρο “Αντιγόνη Βαλάκου” είναι απόλυτα ταιριαστό με την παράσταση. Όσο για τον μαθητή μου, Στράτο Εμμανουηλίδη, που συμμετέχει με δύο τραγούδια, εξαρχής είδα στο βλέμμα του τη λαχτάρα για την κιθάρα και τη μουσική».\nΣημειώνουμε ότι στο πρόγραμμα της εκδήλωσης για την οποία το ενδιαφέρον του κοινού είναι άκρως αυξημένο, συμπεριλαμβάνονται τρία τραγούδια όπου το ακροατήριο θα αναλάβει το ρόλο του τραγουδιστή, υπό τη συνοδεία της κιθάρας του Παναγιώτη Μάργαρη.\nΑνάρτηση για τη Novartis αναφέρει υπόθεση καταγγελίας γιατρού…


North Ithaca: Ιουλίου 2014\n«Αν οι καρχαρίες ήταν άνθρωποι”, ρώτησε τον κύριο Κ., η κόρη της σπιτονοικοκυράς του, “θα φερόντουσαν τότε καλύτερα στα μικρά ψαράκια;”.\nστις Δευτέρα, Ιουλίου 28, 2014 Δεν υπάρχουν σχόλια:\nΤον Βασίλη Γαλάτη – Φαρούκ για την δωρεά της εγκατάστασης των υδραυλικών στο κτίριο του Ομίλου. Η ευγενική δωρεά του Βασίλη έγινε στη μνήμη του πατέρα του Νίκου Γαλάτη – Φαρούκ.\nΤο Δ.Σ. του Κοινωφελούς Ομίλου Πλατρειθιά\nΕπειδή στην σημερινή συνέλευση των μελών μας δεν υπήρξε η προβλεπόμενη από το καταστατικό απαρτία, οι εκλογές για την ανάδειξη νέου Δ.Σ. θα γίνουν την Κυριακή 3 Αυγούστου στις 19:00.\nΑπό τον Κοινωφελή Όμιλο Πλατρειθιά\nΕΟΡΤΑΣΜΟΣ ΣΤΟ ΞΩΚΛΗΣΙ ΤΗΣ ΑΓ.ΠΑΡΑΣΚΕΥΗΣ ΣΤΗΝ ΑΝΩΓΗ\nστις Σάββατο, Ιουλίου 26, 2014 Δεν υπάρχουν σχόλια:\nΔΕΝ ΕΙΝΑΙ Ο ΓΙΑΛΟΣ ΣΤΡΑΒΟΣ ΕΜΕΙΣ ΣΤΡΑΒΑ ΑΡΜΕΝΙΖΟΥΜΕ\nΤο ΔΣ του Σ.Ι.Ν. αντιλαμβανόμενο τη δραματική κατάσταση που βιώνουμε οι Θιακοί στην καθημερινότητα μας, εξαιτίας και της ακτοπλοϊκής απομόνωσης που όσο πάει και χειροτερεύει, καταθέτει τις απόψεις του σχετικά με τις αιτίες που μας οδήγησαν σ’ αυτή τη δραματική κατάσταση.\nστις Παρασκευή, Ιουλίου 25, 2014 Δεν υπάρχουν σχόλια:\nΜίμης Σούκης -Ανάσταση στην Ανωή\nΗ σκηνή εκτυλίσσεται στο μετασεισμικό Κιόνι του 1955 έξω απ’ το γραφείο της Κοινότητος, που στεγάζονταν πρόχειρα σε μια παράγκα στο μάτι του Κιονιού. Γραμματεύς αδόκιμος εν πολλοίς τότε ο απόφοιτος του οκταταξίου γυμνασίου Ιθάκης, Μίμης Σούκης, ψαλτοφέρνων, γυροφέρνων, και εκκολαπτόμενος φορεύς κιονιώτικου σκωπτικού πνεύματος. Ξεφύλλιζε με εκκλησιαστικό δέος τις παρακαταθήκες του Κιονιού (τα αρχεία και τα δημοτολόγια), γρατσούνιζε καλλιγραφώντας βεβαιώσεις και πιστοποιητικά, εξέδιδε ή τοιχοκολλούσε ανακοινώσεις και ντιρεκτίβες, ενώ συστηματοποιούσε τη βαρύγδουπη υπογραφή του, και περί πολλά άλλα τύρβαζε, κατά τις ατέλειωτες ώρες της υψηλής του υπηρεσίας και κοινωνικής προσφοράς. Άφηνε κάπου- κάπου την σφραγίδα και τη γραφίδα κι έπιανε το καμάκι ή τη μπόχα, υπακούοντας στα μυστικά μηνύματα της θάλασσας, που ποτέ δεν τον διέψευδαν.\nστις Πέμπτη, Ιουλίου 24, 2014 Δεν υπάρχουν σχόλια:\nστις Τρίτη, Ιουλίου 22, 2014 Δεν υπάρχουν σχόλια:\nΈνας μύθος αναφέρει ότι: «ο Άι Λιας ήταν ναύτης, και επειδή έπαθε πολλά στη θάλασσα και πολλές φορές κόντεψε να πνιγεί, βαρέθηκε τα ταξίδια και αποφάσισε να πάει σε μέρος που να μη ξέρουν τι είναι θάλασσα και τι είναι καράβια. Βάζει το λοιπόν στον ώμο το κουπί του και βγαίνει στη στεριά. Όποιον συναντούσε τον ρωτούσε τι είναι αυτό πού βαστάει. Όσο του έλεγαν “κουπί” τραβούσε ψηλότερα, ώσπου έφτασε στην κορυφή του βουνού. Ρωτάει τους ανθρώπους που βρήκε εκεί τι είναι, και του λένε “ξύλο”. Κατάλαβε λοιπόν πως αυτοί δεν είχαν δει ποτέ τους κουπί και έμεινε μαζί τους εκεί στα ψηλά»\nΚόντρα σ' αυτόν το μύθο οι Κιονιώτες χτίσανε το ξωκλήσι του Αι Λιά, στον κάβο ανατολικά του χωριού. Η εποχή, «το ταξίδι» και η ευλάβεια με την οποία γιορτάζεται ο προφήτης δικαίωσαν την επιλογή τους.\nMια όμορφη ιδέα ένα εξαίρετο αποτέλεσμα.Στη Ρομάντσα του Νίκου Συκιώτη (Νίκος του Άθα), ο σύλλογος Γονέων του Δημοτικού Σχολείου Β. Ιθάκης διοργάνωσε χορό που καθιερώθηκε πια στα πλαίσια της ιδέας, της μεταφοράς μιας άλλης εποχής στο σημερινό γίγνεσθαι.\nΣκοπός της φετινής εκδήλωσης ήταν η ενίσχυση του Δημοτικού Σχολείου και η ανταπόκριση του κόσμου ήταν συγκινητική. Η διοργάνωση ήταν εξαιρετική και οι "Μνηστήρες" με την συμμετοχή του οικοδεσπότη και της Ελισάβετ χάρισαν στον κόσμο ένα όμορφο βράδυ.\nΣυγχαρητήρια στους διοργανωτές. Μπράβο στον Νίκο για την ευγενική προσφορά του.\nΘα σε θυμόμαστε πάντα μέσα από τις όμορφες φωτογραφίες που μας χάριζες. Θα σε σκεφτόμαστε όταν θα ζητάμε την πρόγνωση του καιρού. Και θα μας λείπεις αφού δε θα ξανάρθεις στον πρωϊνό καφέ στου «Δελέγκου». Αν «είσαι», εύχομαι να βρεις ότι σου ‘λειπε, αν όχι… ησύχασες… Γεια σου Μάκη…\nΜε μια ωραιότατη παράσταση τα παιδιά του συλλόγου" ΕΝ ΧΟΡΩ" διασκέδασαν τον κόσμο που μαζεύτηκε να τα παρακολουθήσει στο Κιόνι. Μπράβο στα παιδιά και σε όλους όσους βοήθησαν για να πετύχουν αυτό το άψογο αποτέλεσμα.\nΌπως κάθε χρόνο έτσι και φέτος παραμονή της εορτής της Αγίας Μαρίνας έγινε ο καθιερωμένος εσπερινός στην εκκλησία της προστάτιδας της Εξωγής. Μετά τον εσπερινό ακολούθησε λιτανεία της εικόνας και του ιερού οστού της μεγαλομάρτυρος σε δρόμους του χωριού.\nστις Δευτέρα, Ιουλίου 14, 2014 1 σχόλιο:\nΜικρής έκτασης πυρκαγιά σημειώθηκε σήμερα το πρωί στην περιοχή Λαχός του Πλατρειθιά, η όποια κατασβήστηκε από την Πυροσβεστική υπηρεσία Ιθάκης. Η φωτιά έκαψε μόνο μια έκταση με ξερά χόρτα. Το γεγονός ότι δεν φυσούσε δυνατός άνεμος και η εύκολη πρόσβαση των πυροσβεστικών οχημάτων διευκόλυνε το έργο των πυροσβεστών. Όμως ο πλημμελής έως ανύπαρκτος καθαρισμός των δρόμων του χωριού και η αμέλεια ιδιοκτητών ακινήτων να καθαρίσουν τα χωράφια τους αποτελούν «εκρηκτικό» συνδυασμό για την εκδήλωση πυρκαγιών.\nΑς ευχηθούμε κι ας ελπίσουμε ότι η σημερινή θα είναι και η τελευταία φωτιά του φετινού καλοκαιριού.\nΠεντακόσια περίπου μέτρα από το χωριό της Ανωγής στην περιοχή Κλησμάτης βρίσκεται η σπηλιά του Μπογόρδου. Μια πολύ στενή είσοδος και η βοήθεια μιας πεντάμετρης σκάλας μας έφερε σε μια μικρή αλλά εντυπωσιακή σπηλιά, τη μοναδική με σταλακτίτες και σταλαγμίτες που έχει βρεθεί στην Ιθάκη.\nΗ «τρύπα» ήταν γνωστή στους παλιούς Ανωησάνους οι οποίοι όχι μόνο δεν ήθελαν να μάθουν τι κρύβεται μέσα σ’ αυτήν αλλά προσπαθούσαν να την φράξουν με πέτρες για να μην "ξεμπουκάρουν τα κακά πνεύματα"\nΗ ΑΡΧΑΙΟΛΟΓΟΣ ΛΙΤΣΑ ΚΟΝΤΟΡΛΗ – ΠΑΠΑΔΟΠΟΥΛΟΥ ΘΑ ΜΙΛΗΣΕΙ ΣΗΜΕΡΑ 12 ΙΟΥΛΙΟΥ 2014 ΣΤΙΣ 7μ.μ. ΣΤΗΝ ΑΙΘΟΥΣΑ ΤΟΥ ΣΤΑΥΡΟΥ ΜΕ ΘΕΜΑ "ΑΝΑΣΚΑΠΤΩΝΤΑΣ ΤΗΝ ΟΜΗΡΙΚΗ ΙΘΑΚΗ ΓΙΑ ΤΟ ΒΑΣΙΛΕΙΟ ΤΟΥ ΟΔΥΣΣΕΑ"\nστις Σάββατο, Ιουλίου 12, 2014 Δεν υπάρχουν σχόλια:\nΟ ΦΟΙΤΗΤΗΣ ΤΗΣ ΑΚΑΔΗΜΙΑΣ ΣΩΜΑΤΙΚΗΣ ΑΓΩΓΗΣ ΒΑΓΓΕΛΗΣ ΜΗΤΣΟΥΡΑΣ ΤΟΥ ΦΩΝΤΑ ΠΡΟΣΦΕΡΕΙ ΕΘΕΛΟΝΤΙΚΑ ΤΗΝ ΕΥΚΑΙΡΙΑ ΣΤΑ ΠΑΙΔΙΑ ΑΠΟ Α΄ ΔΗΜΟΤΙΚΟΥ ΜΕΧΡΙ Α΄ ΓΥΜΝΑΣΙΟΥ ΝΑ ΠΑΡΑΚΟΛΟΥΘΗΣΟΥΝ ΜΑΘΗΜΑΤΑ ΜΠΑΣΚΕΤ – ΒΟΛΕΫ ΚΑΙ ΧΑΝΤΜΠΩΛ ΣΤΟ ΠΡΟΑΥΛΙΟ ΤΟΥ ΔΗΜΟΤΙΚΟΥ ΣΧΟΛΕΙΟΥ ΣΤΑΥΡΟΥ.\nΤΟ ΠΡΟΓΡΑΜΜΑ ΤΩΝ ΜΑΘΗΜΑΤΩΝ\nΔΕΥΤΕΡΑ – ΤΕΤΑΡΤΗ 18.00 – 19.00: ΠΑΙΔΙΑ Α΄ Β΄ Γ΄ & Δ΄ ΔΗΜΟΤΙΚΟΥ\nΤΡΙΤΗ – ΠΕΜΠΤΗ 18.00 – 19.00 ΠΑΙΔΙΑ Ε΄ΣΤ΄ΔΗΜΟΤΙΚΟΥ & Α΄ ΓΥΜΝΑΣΙΟΥ\nΤο βράδυ της Παρασκευής 11 του Ιούλη, η Μαντολινάτα «Βαπτιστής Κουβαράς» πρόσφερε στον κόσμο που γέμισε την Κοινοτική αίθουσα του Σταυρού, μια υπέροχη μελωδική βραδιά.\nστις Παρασκευή, Ιουλίου 11, 2014 Δεν υπάρχουν σχόλια:\nστις Πέμπτη, Ιουλίου 10, 2014 Δεν υπάρχουν σχόλια:\nEΡΩΤΗΣΗ: Πιστεύεις ότι το εκλογικό αποτέλεσμα δικαιώνει την παρουσία του συνδυασμού σου; Είναι δηλαδή αποτέλεσμα αξιολόγησης και σύγκρισης προγραμμάτων και πολιτικής ή επιρροής προσώπων και ψηφοθηρίας;\nΑΠΑΝΤΗΣΗ: Συμφωνήσαμε εξ αρχής ότι η πολιτική της παράταξης μας, θα έχει γνώμονα κάποιες αρχές τις οποίες ανακοινώσαμε και τις οποίες τηρήσαμε και θα τηρήσουμε.\nΟ προεκλογικός μας αγώνας δεν βασίστηκε σε στείρες πολιτικές αντιπαραθέσεις, αντίθετα καταστήσαμε σαφές ότι ζητάμε τη συνεργασία όλων. Το πρόγραμμά μας φροντίσαμε να είναι ρεαλιστικό. Λάβαμε υπόψη τη δύσκολη οικονομική συγκυρία. Διασαφηνίσαμε ότι δεν μας αρέσει να λέμε μεγάλα λόγια, αλλά λίγα λόγια και πολλή δουλειά. Πιστεύω ότι όλα εκτιμήθηκαν από τους Θιακούς\nστις Τετάρτη, Ιουλίου 09, 2014 Δεν υπάρχουν σχόλια:\nστις Δευτέρα, Ιουλίου 07, 2014 Δεν υπάρχουν σχόλια:\nΜε κοινή Υπουργική Απόφαση των Υπουργών Παιδείας και Διοικητικής Μεταρρύθμισης έληξαν την Δευτέρα 30/6/2014 όλα τα πιστοποιητικά ECDL που έχουν εκδοθεί πριν την 30/6/2011, δηλαδή 1.000.000 περίπου πιστοποιητικά πληροφορικής που έχουν εκδοθεί από τους φορείς πιστοποίησης τα τελευταία 11 χρόνια περίπου, που εμφανίστηκαν τα σχετικά πιστοποιητικά στη χώρα μας.\nΈχω ένα βίτσο, που καιρό γυρεύω νάβρω που το κονόμησα. Βεραμέντε μ’ αρέσει να βγάνω βιάντζο το μπαστούνι μου και πολλές βολές τόχω παραμόσκαλα και άλλες βολές τ’ ακουμπάω κάτου. Πολλές βολές θυαμένομαι, πως όσο το πάω εγώ… καλά είναι κι αλάργου νανείναι η ώρα που θα με πηαίνει ευτήνο… ενοείται όσο θα παδήρω μέχρι ν’ αποκάμω. Μ’ αρέσει να ντο παίζω μέσ’ τα σκέλια μου, να ντο χαϊδεύω στσι κόμπους, να ντο φέρνω βόλτες και να πιθώνω απάνου του τα χέρια μου και το πηγούνι μου. Έχω νοήσει πως με αητάρει στη συλοή, με ξεθυμαίνει και πως έχω ένανε μπιστόνε φίλο, που πάντα μ’ ακούει και ποτές δε μου σκώνει το έρτσι. Τόμου το σκέφτομαι καλά, ευτό το βίτσο θανείναι κληρονομικό και ευτήνη μου η τσάκιση είναι Σταυριώτικη γιατί είμαι από τη συριά των Κουβαραίουνε λόγω προσνόνας Αμαλίας.\nΟ φασισμός είναι διάχυτος στην καθημερινότητά μας. Η φασιστική συμπεριφορά εκδηλώνεται στην κοινωνική ζωή καθημερινά. Έχει τον τρόπο της και το λόγο της. Έχει μια γλώσσα που φωνάζει δίπλα μας με στόχο την επιβολή. Μια σκληρή, απολυταρχική γλώσσα, που δε θέλει διάλογο, δεν έχει σχέση με την ανθρώπινη επικοινωνία. Μια γλώσσα απειλητική, τρομοκρατική, που δε γνωρίζει όρια, δε σέβεται και διεκδικεί τα πάντα με ψυχωτική επιμονή. Η φασιστική νοοτροπία είναι προϊόν ανθρώπινης ατέλειας, είναι η διαχρονική βαρβαρότητα του γένους, το λάθος του Θεού για τους πιστούς (;).\nστις Σάββατο, Ιουλίου 05, 2014 Δεν υπάρχουν σχόλια:\nΤο σπίτι του Καρκάνη\nΗ θεια η Αγγέλω ήταν μια γυναίκα τσ’ Ανωής που φύτρωσε κρινάκι στην πλαγιά, και μαράθηκε ξαγναντεύοντας φρούδες ελπίδες και κοινότοπα πεπρωμένα. Ήταν αγράμματη κι άκληρη. Έζησε σ’ ένα δάσος από πρέπει, κι όσα αγριολούλουδα άνθισαν στην ψυχή της, μαράθηκαν γρήγορα στ’ ανωισάνικο σουροκολέβαντο. Το ότι από Κουτσουβέλη έγινε Καλλινίκου δεν σήμαινε πολλά, παρά μια ανακουφιστικά απλοϊκή συντροφιά και πολλαπλάσιες υποχρεώσεις. Δεν γέννησε για να πονέσει τον πόνο της μάνας που αναγεννά ζωή, και δεν την συνέτριψε ο αποχωρισμός ή ο θάνατος παιδιού που σημάδεψε τις άλλες χαροκαμένες ανωησάνες μάνες.\nΚΑΘΗΜΕΡΙΝΑ ΔΡΟΜΟΛΟΓΙΑ ΣΤΗΝ ΙΘΑΚΗ ΑΠΟ ΤΗΝ KEFALONIANLINES\nΕνημερώνουμε το επιβατικό κοινό ότι από την Παρασκευή 4-07-2014 η εταιρεία μας κάνει έναρξη των θερινών δρομολογίων της προς την Ιθάκη.\nΤα δρομολόγια θα εκτελούνται καθημερινά για τους μήνες Ιούλιο κι Αύγουστο ως εξής:\nΑπό Σάμη και Ιθάκη\nΑναχώρηση από Σάμη 6:15\nΑναχώρηση από Πίσω-Αετό 7:00\nΠρος Ιθάκη και Σάμη\nΑναχώρηση από Κυλλήνη 22:00\nΑναχώρηση από Πόρο 23:45\nΗ διάρκεια του ταξιδιού είναι περίπου:\nΣάμη-Πίσω Αετός: είκοσι (20) λεπτά\nΠίσω Αετός -Πόρος: σαράντα (40) λεπτά\nΠόρος Κυλλήνη: μια ώρα και είκοσι λεπτά.\nΤηλ. πληροφοριών: 210-9515100 και 210-9518888


Στον ανώνυμο φίλαθλο - Sport-Retro.gr\nΜάνος Ανδρουλάκης\t 12 Νοέ, 2018\n«Αυτή η νίκη αφιερώνεται στους φιλάθλους μας» – «Λυπόμαστε που στεναχωρήσαμε τους φιλάθλους μας».\nΚάποιοι ίσως πουν ότι αποτελούν μερικές από τις πολλές κλισέ φράσεις που συνηθίζουν να χρησιμοποιούν οι αθλητές και, κυρίως, οι ποδοσφαιριστές.\nΤα πάντα για τους φιλάθλους γίνονται. Ή, τέλος πάντων, θα έπρεπε να γίνονται.\nΕίναι εκείνοι που περιμένουν πως και πώς να έρθει η μέρα του αγώνα για να παρακολουθήσουν ποδόσφαιρο, μπάσκετ κ.τ.λ.\nΑρκετοί πληρώνουν από το υστέρημά τους, αγχώνονται, στεναχωριούνται αν η αγαπημένη τους ομάδα δεν τα πάει καλά.\nΑντιμετωπίζουν καύσωνες, βροχές και κρύα (μην κοιτάτε μόνο τους «μεγάλους», υπάρχουν γήπεδα που δεν έχουν σκέπαστρα ούτε το 2018).\nΤαξιδεύουν στο εξωτερικό και σε εκτός έδρας αναμετρήσεις όταν τους επιτραπεί διότι, άλλο κι αυτό, στην Ελλάδα δεν μπορείς να δεις ΠΑΝΤΟΥ την αγαπημένη σου ομάδα.\nΓιατί είναι μεγάλος σύλλογος ο Παναθηναϊκός, ο Ολυμπιακός, η ΑΕΚ, ο ΠΑΟΚ, ο Άρης και 3-4 άλλοι; Γιατί έχουν εκατοντάδες χιλιάδες ΦΙΛΑΘΛΟΥΣ.\nΌσοι και να είναι όμως, η αγάπη τους είναι ίδια με αυτή που δείχνουν εκείνοι οι λίγοι που υποστηρίζουν την ομάδα της γειτονιάς ή του χωριού τους.\nΈχουν την ίδια αγωνία όταν φεύγουν από το σπίτι τους για να φτάσουν στο γήπεδο, να παρακολουθήσουν το ματς, να κάνουν το καλαμπούρι τους, να χειροκροτήσουν, να φωνάξουν και να γυρίσουν πάλι για την καθημερινότητα, που πολλές φορές είναι μίζερη.\nΤο βράδυ της Κυριακής 11 Νοεμβρίου «έφυγε» ένας φίλαθλος του Ολυμπιακού λίγη ώρα μετά το ντέρμπι με τον Παναθηναϊκό.\nΌλοι θα «φύγουμε». Παίκτες, προπονητές, δημοσιογράφοι, φίλαθλοι και λοιποί. Μέχρι να έρθει εκείνη η ώρα δεν είναι πιο όμορφο να απολαμβάνουμε τον αθλητισμό χωρίς ασχήμιες; Είναι κρίμα να συμβαίνουν περιστατικά όπως εκείνο του Διούδη για να δείχνουν και οι οργανωμένοι την ανθρωπιά τους. Μάγκες… οργανωθείτε λίγο πια.\nΤο οφείλετε στους ανώνυμους φιλάθλους. Σε σας τους ίδιους δηλαδή.\nΥΓ1: Ήθελα πολύ να φωνάξω «γκολ» όταν σκόραρε ο Παναθηναϊκός, όμως φοβήθηκα. Γιατί να φοβάμαι, ρε γαμώτο; Δεν είναι ωραίο συναίσθημα. Είναι λογικό να φοβόμαστε για το άγνωστο, για τον θάνατο, για ένα πρόβλημα υγείας… Αλλά όχι να φοβόμαστε επειδή δεν μπορούμε να εκφράσουμε τη χαρά μας για μια κλωτσιά κάποιου νεαρού σε μια μπάλα πάνω σε μια χορτάρινη επιφάνεια.\nΥΓ2: Αν ήξερα τι θα συμβεί μετά, θα ήθελα πολύ να μην βρισκόμουν στα δημοσιογραφικά, αλλά δίπλα στον φίλαθλο για να πανηγυρίσουμε μαζί το γκολ του Ολυμπιακού. Μακάρι να πρόλαβε να το δει για να ταξιδεύει χαρούμενος.


ΠΟΕ ΕΟΠΥΥ: Χωρίς γιατρούς , φάρμακα και εργαστήρια οι μονάδες του ΠΕΔΥ\nΤρίτη, 13 Μαΐου 2014 13:44\nΗ Ομοσπονδία των εργαζόμενων στον ΕΟΠΥΥ 3 μήνες μετά την μεταρρύθμιση της νέας ΠΦΥ καταγγέλλει την κυβέρνηση και το Υπουργείο, κάνοντας λόγο για μια αποτυχημένη "μεταρρύθμιση".\nΣτην σχετική ανακοίνωση της ομοσπονδίας αναφέρεται :\nΆλλωστε, η πλήρης αποδόμηση και κατάρρευση της ΠΦΥ ήταν ο κύριος στόχος του υπουργείου και της κυβέρνησης και αποδεικνύεται περίτρανα από τα αποκαΐδια που άφησε πίσω της η «μεταρρύθμιση». Ο όρος «μεταρρύθμιση» στα χρόνια των μνημονίων χρησιμοποιείται κάθε φορά ως όπλο από την τρόικα και την κυβέρνηση προκειμένου να κατεδαφίσουν κάθε στοιχειώδη δομή του κοινωνικού ιστού της χώρας, επιβάλλοντας το δόγμα του σοκ στην Ελληνική κοινωνία.\nΕκ του αποτελέσματος κρινόμαστε όλοι και μέχρι σήμερα, καμία μονάδα υγείας του ΠΕΔΥ, δεν είναι σε θέση να εξυπηρετήσει στοιχειωδώς τους ασφαλισμένους και ανασφάλιστους πολίτες της χώρας. Δεκάδες Εργαστήρια σε όλη την χώρα, δεν λειτουργούν είτε από έλλειψη Ιατρών, είτε από έλλειψη αντιδραστηρίων και εξοπλισμού. Σοβαρά προβλήματα επίσης δημιουργούνται από το πάγωμα έγκρισης φαρμάκων, με αποτέλεσμα την έλλειψη απαραίτητων σκευασμάτων πχ καρδιολογικά, που θέτουν σε κίνδυνο την υγεία των πολιτών.\nΟι προμήθειες του ΕΟΠΥΥ, ήταν αποδεδειγμένα η κύρια αιτία, της σκανδαλώδους κατασπατάλησης εκατοντάδων εκατομμυρίων ευρώ ασφαλιστικών πόρων και συνεχίζει να παραμένει άλυτο πρόβλημα μέχρι σήμερα για τον ΕΟΠΥΥ.\nΗ σύμβαση για την τεχνική υποστήριξη του συστήματος LIS (μηχανοργάνωσης εργαστηρίων), έχει λήξει από εξαμήνου και ο ΕΟΠΥΥ δεν έχει μεριμνήσει να ανανεώσει όπως ήταν υποχρεωμένος να κάνει. Εργαστήρια 3 μήνες μετά το κλείσιμο των μονάδων να αδυνατούν μέχρι σήμερα να δώσουν αποτελέσματα εξετάσεων στους ασθενείς που διεκπεραιώθηκαν πριν τις 19/2/2014. Όλα αυτά για ένα σύστημα που πληρώθηκε εκατομμύρια από το Δημόσιο. Από τις 26 μονάδες LIS που πληρώθηκαν μόνο οι 9 είναι λειτουργικές ενώ οι υπόλοιπες σαπίζουν στα κουτιά τους 3 χρόνια.\nΘα αποδοθούν κάποτε ευθύνες για όλα αυτά τα σκάνδαλα;\nΠολλές επαρχιακές Μονάδες ΠΕΔΥ στερούνται βασικών Ιατρικών ειδικοτήτων. Υπάρχουν Μονάδες ΠΕΔΥ που λειτουργούν με 3 και 4 Ιατρούς. Οι προ τριμήνου εξαγγελίες του υπουργού ότι θα καλύπτονταν άμεσα τα κενά Ιατρών που θα προέκυπταν αποδείχτηκε άλλο ένα τεράστιο ψέμα. Με περίσσιο θράσος ο υπουργός και με την ανοχή των ΜΜΕ διαβεβαιώνει, ότι οι μονάδες λειτουργούν κανονικά ενώ την πραγματικότητα την γνωρίζουν πολύ καλά τα εκατομμύρια πολιτών που δεν μπορούν να εξυπηρετηθούν. Οι ΔΥΠΕ για το μόνο που ενδιαφέρονται, είναι να σχεδιάζουν πώς θα καλύψουν τα κενά των Νοσοκομείων αδιαφορώντας για τον σχεδιασμό της επόμενης μέρας.\nΑπαιτούμε από το υπουργείο να λειτουργήσουν άμεσα όλες οι μονάδες και τα εργαστήρια του ΠΕΔΥ.\nΑπαιτούμε την πολιτική παρέμβαση του Υπουργείου, προκειμένου να δοθεί άμεσα λύση όσον αφορά τις προμήθειες.\nΥΓΕΙΑ: Σεμινάριο λαπαροσκοπικής χειρουργικής του παχέος εντέρου\nΗ Ψηφιακή Τεχνολογία στην υπηρεσία της υγείας\nCitigroup: Αύξηση κερδών κατά 7% το δεύτερο τρίμηνο\nIIF: Κατά 3 τρισ. δολάρια αυξήθηκε το παγκόσμιο χρέος στο α΄ τρίμηνο 2019\nO Διεθνής Αερολιμένας Αθηνών βράβευσε την Turkish Airlines\nΕ.Ε.Α.: Στον Άδωνι Γεωργιάδη όλα τα θέματα που «καίνε» τους μικρομεσαίους\nVodafone TV: Δωρεάν για όλους το 1ο επεισόδιο από τη νέα σειρά El Embarcadero στο vodafone.gr\nΠρόγραμμα οικειοθελούς αποχώρησης από την Τράπεζα Πειραιώς


Η εταιρεία - Χαρακτινιώτης & Συνεργάτες\nΗ Δικηγορική εταιρεία “Χαρακτινιώτης & Συνεργάτες” ιδρύθηκε από τον Ιωάννη Χαρακτινιώτη και την Φωτεινή Παπαστεφανάτου και λειτουργεί από το 1984 στην Αθήνα. Με περισσότερα από 40 χρόνια ουσιαστικής παρουσίας στο χώρο της συμβουλευτικής δικηγορίας και της δικαστικής πρακτικής, η Δικηγορική Εταιρεία μας παρέχει εξειδικευμένες υπηρεσίες νομικής υποστήριξης σε ένα ευρύ φάσμα δραστηριοτήτων.\nΗ Δικηγορική μας εταιρεία εξειδικεύεται στην παροχή νομικών υπηρεσιών καλύπτοντας τους ακόλουθους τομείς του Δικαίου:\nΔίκαιο Επιχειρήσεων και Εταιρειών, Εμπορικό Δίκαιο, Αστικό Δίκαιο, Τραπεζικό Δίκαιο, Δίκαιο Συμβάσεων, Real Estate – Διαχείρηση Ακίνητης Περιουσίας, Δίκαιο Δημόσιων Συμβάσεων, Διαγωνισμοί, Διοικητικό και Φορολογικό Δίκαιο, Ποινικό Δίκαιο.\nΔιακριτή δραστηριότητα της εταιρείας είναι η δικαστική επιδίωξη ανάκτησης ληξιπρόθεσμων απαιτήσεων Τραπεζών, Οργανισμών και μεγάλων επιχειρήσεων.\nΟι Δικηγόροι και συνεργάτες της εταιρείας, διαθέτουν άριστη νομική κατάρτιση και εξειδικευμένη επαγγελματική εμπειρία, παρέχοντας υπηρεσίες υψηλού επιπέδου στους πελάτες της. Η τήρηση της εμπιστευτικότητας, η ασφαλής διαφύλαξη των στοιχείων πελατών και οφειλετών, η τήρηση χρονοδιαγράμματος ολοκλήρωσης των ενεργειών και η αποτελεσματικότητα αποτελούν γνώμονα της εργασίας μας.\nΗ εταιρεία έχει αναπτύξει ευρύτατο δίκτυο επιλεγμένων Δικηγορικών Γραφείων σε ολόκληρη την Ελλάδα, διασφαλίζοντας τη δυνατότητα άμεσου και αξιόπιστου χειρισμού υποθέσεων ενώπιον οποιουδήποτε Δικαστηρίου και Αρχής, σε όλες τις πόλεις της Ελλάδας.\nΗ Δικηγορική Εταιρεία “Χαρακτινιώτης & Συνεργάτες” είναι αποκλειστικό μέλος στην Ελλάδα του διεθνούς δικτύου δικηγορικών γραφείων “LAWLINK”. Για την εξυπηρέτηση των αναγκών των πελατών μας διατηρούμε μόνιμη συνεργασία με διεθνή Δικηγορικά Γραφεία και Εταιρείες.


Siemens ends fiscal 2013 with a solid fourth quarter - Siemens Ελλάδος - Siemens\nΗ Siemens ολοκληρώνει το χρηματοοικονομικό έτος 2013 με ένα σταθερό τέταρτο τρίμηνο\n• Σαφής αύξηση παραγγελιών, μικρή κάμψη εσόδων\n• Τα κέρδη από συνεχιζόμενες δραστηριότητες διαμορφώθηκαν στα €4,2 δισ.\n• Στον υπολογισμό των κερδών περιλαμβάνονται χρεώσεις €1,3 δισ. (προ φόρων) που σχετίζονται με το πρόγραμμα Siemens 2014\n• Αύξηση τουλάχιστον 15% στα βασικά κέρδη ανά μετοχή (καθαρά κέρδη) αναμένεται για το χρηματοοικονομικό έτος 2014\nΗ Siemens AG ανταποκρίθηκε στους προσαρμοσμένους στόχους που είχε θέσει για το χρηματοοικονομικό έτος, το οποίο ολοκληρώθηκε στις 30 Σεπτεμβρίου 2013, χάρη σε ένα σταθερό τέταρτο τρίμηνο. Τα κέρδη από τις συνεχιζόμενες δραστηριότητες ανήλ-θαν στα €4,2 δισ., σε σύγκριση με τα €4,6 δισ. του προηγούμενου έτους. Στον υπολογι-σμό των Συνολικών Κερδών των Τομέων περιλαμβάνονται χρεώσεις ύψους €1,3 δισ. (προ φόρων), οι οποίες σχετίζονται με το πρόγραμμα Siemens 2014. «Με ένα σταθερό τέταρτο τρίμηνο, ολοκληρώσαμε το χρηματοοικονομικό έτος 2013, το οποίο υπήρξε μια περιπετειώδης χρονιά. Τώρα, κοιτάμε μπροστά και επικεντρώνουμε την προσοχή μας σε μέτρα που στοχεύουν στη βελτίωση της κερδοφορίας μας, τα οποία υλοποιούμε απαρέγκλιτα και με σύνεση. Με την πρόσφατη αναδιάταξη της περιφερειακής μας οργάνωσης, κάναμε τις πρώτες στρατηγικές κινήσεις», δήλωσε ο Joe Kaeser, Πρόεδρος και Διευθύνων Σύμβουλος της Siemens AG.\nΗ Siemens αναμένει ότι οι προκλήσεις στις αγορές που δραστηριοποιείται θα συνεχιστούν και στο χρηματοοικονομικό έτος 2014. Εκτιμάται ότι οι βραχυπρόθεσμες επιχειρηματικές δραστηριότητες της εταιρείας δεν θα ανακάμψουν πριν τα τέλη του χρηματοοικονομικού έτους. Οι παραγγελίες αναμένεται να ξεπεράσουν τα έσοδα, με το δείκτη καταγραφής της τάσης πωλήσεων να διαμορφώνεται πάνω από το 1. Με την υπόθεση ότι τα έσοδα σε οργανική βάση θα παραμείνουν στα ίδια επίπεδα με την προηγούμενη χρονιά, η εταιρεία αναμένει τα βασικά κέρδη ανά μετοχή (καθαρά κέρδη) για το χρηματοοικονομικό έτος 2014 να αυξηθούν κατά τουλάχιστον 15% σε σχέση με τα €5,08 του χρηματοοικονομικού έτους 2013.\nΚατά το χρηματοοικονομικό έτος 2013, οι παραγγελίες σημείωσαν άνοδο της τάξης του 10%, φτάνοντας τα €82,4 δισ., μη περιλαμβανομένων επιπτώσεων από μεταβολές χαρτοφυλακίου και συναλλαγματικές διαφορές. Το ανεκτέλεστο υπόλοιπο παραγγελιών στο τέλος του χρηματοικονομικού έτους ανήλθε συνολικά στα €100 δισ. Τα έσοδα σημείωσαν μικρή πτώση μιας ποσοστιαίας μονάδας, φτάνοντας τα €75,9 δισ. Η κάμψη των εσόδων οφειλόταν – μεταξύ άλλων παραγόντων – και στη μείωση των παραγγελιών της προηγούμενης χρονιάς, καθώς και στο περιβάλλον της αγοράς που συνέχισε να είναι δύσκολο για τις βραχυπρόθεσμες επιχειρηματικές δραστηριότητες της εταιρείας.\nΤα Συνολικά Κέρδη των Τομέων ανήλθαν στα €5,8 δισ., ενώ πέρσι είχαν διαμορφωθεί στα €7,3 δισ. Είναι σημαντικό να σημειωθεί ότι αυτά τα κέρδη επηρεάστηκαν από χρεώσεις ύψους €1,3 δισ., οι οποίες σχετίζονταν με το πρόγραμμα Siemens 2014. Χάρη στη θετική συνεισφορά δραστηριοτήτων εκτός των Τομέων της εταιρείας, αλλά και των μη συνεχιζόμενων δραστηριοτήτων, τα καθαρά κέρδη ανήλθαν στα €4,4 δισ., σε σύγκριση με τα €4,3 δισ. του προηγούμενου έτους. Τα βασικά κέρδη ανα μετοχή διαμορφώθηκαν στα €5,08, ενώ το αντίστοιχο περσινό μέγεθος ήταν €4,74.\nΗ Siemens ξεκίνησε την εφαρμογή του προγράμματος Siemens 2014 εντός του χρημα-τοοικονομικού έτους 2013, με στόχο να κλείσει το χάσμα της κερδοφορίας σε σχέση με τους ανταγωνιστές της και να αυξήσει την ταχύτητα και να μειώσει την πολυπλοκότητά της. Οι προαναφερθείσες χρεώσεις ύψους €1,3 δισ. συνδέονταν κυρίως με μέτρα που αφορούσαν στο προσωπικό της εταιρείας. Ωστόσο, όπως έχει ήδη ανακοινωθεί, ο αριθμός των εργαζομένων στις συνεχιζόμενες δραστηριότητες της Siemens παρέμεινε ουσιαστικά ο ίδιος σε ετήσια βάση (362.000).\nΟι Τομείς παρουσίασαν μεικτή εικόνα στο χρηματοοικονομικό έτος 2013. Στον Τομέα Ενέργειας, οι παραγγελίες αυξήθηκαν κατά 8% (μη περιλαμβανομένων επιπτώσεων από μεταβολές χαρτοφυλακίου και συναλλαγματικές διαφορές). Τα έσοδα σημείωσαν πτώση τριών ποσοστιαίων μονάδων. Τα κέρδη του Τομέα διαμορφώθηκαν περίπου στα €2 δισ., σημειώνοντας άνοδο 3% σε ετήσια βάση. Ο Τομέας Βιομηχανίας κατέγραψε πτώση τριών ποσοστιαίων μονάδων στις παραγγελίες και πτώση τεσσάρων ποσοστιαίων μονάδων στα έσοδα σε προσαρμοσμένη βάση. Ο Τομέας επιβαρύνθηκε – μεταξύ άλλων παραγόντων – από τις αυξημένες δυσκολίες του περιβάλλοντος της αγοράς για τις βραχυπρόθεσμες επιχειρηματικές του δραστηριότητες σε σχέση με την προηγούμενη χρονιά. Τα κέρδη του Τομέα διαμορφώθηκαν στα €1,5 δισ., ενώ πέρυσι είχαν φτάσει τα €2,4 δισ.\nΟ Τομέας Υποδομών και Αστικών Κέντρων σημείωσε αύξηση των παραγγελιών του κατά 28%, σε προσαρμοσμένη βάση, χάρη σε μια σειρά σημαντικών αναθέσεων. Ενώ τα έσοδα ήταν ελαφρώς αυξημένα σε σχέση με τα περσινά επίπεδα, τα κέρδη σημείωσαν σημαντική πτώση από τα €1.1 δισ. του χρηματοοικονομικού έτους 2012, στα €306 εκατ., λόγω χρεώσεων που σχετίζονταν με το πρόγραμμα Siemens 2014, επιβα-ρύνσεων που σχετίζονταν με έργα και αναπροσαρμογών αξιών. Κατά το χρηματοοικονομικό έτος 2013, ο Τομέας Υγείας επωφελήθηκε κατά το χρηματοποικονομικό έτος 2013 από την υλοποίηση του προγράμματος Agenda 2013. Οι παραγγελίες αυξήθηκαν κατά 4% και τα έσοδα σημείωσαν άνοδο 2% (μη περιλαμβανομένων επιπτώσεων από μεταβολές χαρτοφυλακίου και συναλλαγματικές διαφορές). Στον Τομέα Υγείας αναλογεί η μεγαλύτερη συνεισφορά στα Συνολικά Κέρδη των Τομέων, με €2 δισ.. Ο Τομέας Υγείας είχε ξεκινήσει την υλοποίηση του προγράμματος Agenda 2013 το ημερολογιακό έτος 2011, με στόχο να βελτιώσει την ισχύ της στην καινοτομία και να βελτιώσει την ανταγωνιστικότητά του. Η συγκεκριμένη πρωτοβουλία ολοκληρώθηκε το χρηματοοικονομικό έτος 2013.\nΜε βάση τα αποτελέσματα του χρηματοοικονομικού έτους 2013, το Εποπτικό Συμβούλιο και το Διοικητικό Συμβούλιο θα προτείνουν προς έγκριση τη διανομή μερίσματος €3,00 ανά μετοχή στην Ετήσια Συνέλευση των Μετόχων, η οποία θα πραγματοποιηθεί τον Ιανουάριο του 2014. Για το μέλλον, η Siemens συνεχίζει να στοχεύει σε ποσοστό απόδοσης 40% με 60% από μερίσματα και ενδεχόμενες επαναγορές μετοχών.


Master Chef spoiler: Ποιος παίκτης θα είναι ο νικητής; - Dokari.gr\nMaster Chef spoiler: Ποιος παίκτης θα είναι ο νικητής;\nMaster Chef spoiler: Μία ανάσα πριν από τον μεγάλο τελικό θα βρεθούν οι δύο παίκτες.\nΜετά την αποχώρηση της Ελπίδας Μορφούλη, ο Παναγιώτης Κουμουνδούρος και η Καλλιόπη Μπεζαντέ είναι οι δυο μεγάλοι φιναλίστ και διεκδικούν την κατάκτηση του τίτλου του MasterChef και του επάθλου των 50.000 ευρώ.\nΗ διαδικασία των τελικών του φετινού διαγωνισμού συνεχίζεται και οι δυο φιναλίστ φθάνουν στο Πολιτιστικό Ίδρυμα «Σταύρος Νιάρχος» και στο εστιατόριο «Delta» με ενθουσιασμό αλλά και αγωνία για την απαιτητική δοκιμασία αντιγραφής πιάτου, που τους περιμένει.\nΟι δύο Head Chef, που ηγούνται της μπριγάδας του εστιατορίου «Delta», Θάνος Φέσκος και Γιώργος Παπαζαχαρίας, μπορούν να χαρακτηριστούν ως το μέλλον της ελληνικής υψηλής γαστρονομίας και τα πιάτα, που έχουν ετοιμάσει για τους διαγωνιζόμενους, είναι ίσως ό,τι πιο δύσκολο έχουν κληθεί ως τώρα να αντιμετωπίσουν στον διαγωνισμό.\nΟι δύο φιναλίστ θα πρέπει να επιδείξουν ψυχραιμία και συγκέντρωση δίνοντας ιδιαίτερη προσοχή στα βήματα των συνταγών και να δώσουν τον καλύτερο μαγειρικό εαυτό τους, ώστε να κάνουν ακόμα ένα καθοριστικό βήμα προς το έπαθλο.\nΈχουν όμως ακόμα αντοχή και δύναμη να μην «παραδώσουν τα όπλα» μπροστά στις υψηλές απαιτήσεις των πιάτων που καλούνται να αντιγράψουν;\nΑυτή είναι η στιγμή να δείξουν το μαγειρικό τους σθένος και να αποδείξουν πόσο πολύ θέλουν τη νίκη!


Meatball#OKEFTES: Η πρώτη ελληνική κωμωδία vegan στο θέατρο Αλίκη – Travelgirl\nΟ σκηνοθέτης Γιώργος Λύρας συνεχίζοντας την στήριξη του ελληνικού έργου («Ο Βουρκόλακας» του Α. Εφταλιώτη, «Στέλλα Βιολάντη» του Γρ. Ξενόπουλου) συνωμοτεί με τέσσερις απ’ τους καλύτερους ηθοποιούς της νέας γενιάς, την Άρτεμις Γρύμπλα, τον Απόστολο Καμιτσάκη, τη Βασιλική Κίσσα και τον Βαγγέλη Σαλεύρη, στο ανέβασμα της σχεδόν αστυνομικής, βραβευμένης\nκωμωδίας του νεαρού δημιουργού Δημήτρη Φούτσια. “Η παράσταση αυτή σε μια τόσο δύσκολη για όλους μας στιγμή είναι ένα από\nτα πιο ελπιδοφόρα και αναζωογονητικά σημάδια του ότι το θέατρο μπορεί και θα παραμείνει ζωντανό. Νέα γενιά ηθοποιών, νέα γενιά συγγραφέων, νέα παραγωγή ελληνικού έργου. Νέο δυναμικό επί σκηνής”, σύμφωνα με τον σκηνοθέτη της παράστασης, Γιώργο Λύρα.\nΓιατί βρισκόμαστε σε μια εποχή «μετασημερινή»! Σε μια κοινωνία που τα ζώα πλέον έχουν ίσα δικαιώματα με τους ανθρώπους και η κατανάλωση κρέατος είναι απαγορευμένη, δια νόμου και δια ροπάλου. Σε μία τέτοια εποχή προόδου λοιπόν, αυτοί οι 4 καθ’ όλα νομοταγείς πολίτες ανακαλύπτουν με φρίκη –ανάμεσά τους – το κεφτεδάκι! Ποιος είναι ο ένοχος; Ποιος πάει να τους παγιδεύσει; Ποιος άλλος μπήκε μέσα στο σπίτι στα κρυφά; Όχι εγώ, εσύ, όχι εσύ, αυτή! Αλληλοκατηγορούνται και φανερώνουν τα ανθρωποφάγα ένστικτά τους, έξαλλοι και καταϊδρωμένοι! Η απειλή της φυλάκισης κρέμεται σαν μία μάχαιρα επάνω απ’ το κεφάλι τους. Θα χάσουν τις δουλειές τους, το καλό τους όνομα, τη θέση τους στην πράσινη κοινωνία! Κι έτσι εκείνη τη βραδιά θα βγούνε μυστικά στη φόρα, καταπιεσμένα\nένστικτα, κρυφές χάρες και πολλές μυστικές και ένοχες επιθυμίες που δεν τολμούσαν μέχρι τότε να δουν το φως της ημέρας.\nΣκηνικός χώρος : Γιώργος Λύρας (βασισμένο σε μία ιδέα της Μαίρης\nMeatball#OKEFTESMeatball#OKEFTES θέατρο αλίκηtraveltravelgirlθέατρο αλίκηθέατρο αλίκη παραστάσειςκωμωδίες θέατρομαρκέλλα σαράιχαοκτώβρης πρόγραμμα θέατρο\n← Συναυλία-αφιέρωμα στον Μίκη Θεοδωράκη με τους Μακεδόνα και Κανέλλο στην Αλεξανδρούπολη\nBoomerang: Το all day coffee bar στον Βύρωνα σου κάνει δώρο 50 ευρώ να φας και να πιεις! →


ΑρχικήΕΞΟΠΛΙΣΜΟΣDavisΣΥΛΛΟΓΗ ΔΕΔΟΜΕΝΩΝ Davis Wireless Weather Envoy 6316\nWireless Weather Envoy ™: 6316\nΛάβετε δεδομένα από μια ασύρματη σουίτα αισθητήρων Vantage Pro2, μια σουίτα αισθητήρων Vantage Vue ή άλλο σταθμό μετάδοσης. Χρησιμοποιήστε με έναν καταγραφέα δεδομένων data logger και λογισμικό WeatherLink για να συλλέξετε και να αποθηκεύσετε δεδομένα από τους εξωτερικούς αισθητήρες και να τα κατεβάσετε στον υπολογιστή σας ή στο WeatherLink.com.\nH κονσόλα μας δεν χρειάζεται να βρίσκεται κοντά στον υπολογιστή σας Εάν θέλετε να έχετε την κονσόλα Vantage Pro2 ή Vantage Vue σε μια τοποθεσία μακριά από τον υπολογιστή σας, αλλά θέλετε επίσης να έχετε δεδομένα που μεταφέρονται στον υπολογιστή μέσω του WeatherLink, προσθέστε ένα Envoy στο σύστημα σας. Συνδέστε το data logger στο Envoy και στον υπολογιστή ή στο router σας. To Envoy θα λαμβάνει μεταδόσεις από την ενσωματωμένη σουίτα αισθητήρων ή από την κονσόλα σας και θα μεταφέρει τον υπολογιστή στον υπολογιστή ή στο WeatherLink.com. Τώρα μπορείτε να έχετε την κονσόλα σας δίπλα στο κρεβάτι σας ή στην κουζίνα, όπου και αν έχετε την πιο εύκολη πρόσβαση, χωρίς να χρειάζεται να την πάρετε πίσω στον υπολογιστή για λήψη δεδομένων.\nΧρησιμοποιήστε το Envoy στη θέση της κονσόλας To Envoy θα σας επιτρέπει να παραλείψετε συνολικά την κονσόλα και να προβάλετε τα δεδομένα σας στον υπολογιστή σας με το WeatherLink ή online με το WeatherLinkIP. Χρησιμοποιήστε το Εnvoy σε μια απομακρυσμένη εγκατάσταση πεδίου Εγκαταστήστε το Εnvoy με ένα κιτ ηλιακής ενέργειας σε μια εγκατάσταση απομακρυσμένου πεδίου. Κάντε μη αυτόματη λήψη δεδομένων περιοδικά στο φορητό σας υπολογιστή.\nΤο Envoy περιλαμβάνει αισθητήρα θερμοκρασίας και βαρόμετρο.


Γαβρόγλου: Εμπιστεύομαι τη νέα γενιά, αλλά λείπει η «φωνή» χωρίς κομματική καθοδήγηση - e-thessalia.gr\n4 Νοεμβρίου 2018, 10:22 4 Νοεμβρίου 2018\n«Οι νέοι θα φωνάξουν, θα διεκδικήσουν, θα βγουν στους δρόμους για να κερδίσουν εκείνο που θεωρούν ότι είναι το καλύτερο για τη ζωή τους. Έτσι πρέπει. Όμως, πρέπει πρώτα απ’ όλα να έχουν καταλάβει τι είναι αυτό στο οποίο αντιδρούν και συνειδητά να εμπιστεύονται το δικό τους μυαλό, τα δικά τους επιχειρήματα και να μην αφήνονται σε παρεμβολές από διάφορους υποβολείς -κυρίως άλλα κόμματα που με αυτόν τον τρόπο αποδεικνύουν ότι δεν ενδιαφέρονται για την εκπαίδευση- πολλοί από τους οποίους ευθύνονται για τα προβλήματα της εκπαίδευσης», δήλωσε ακόμη.\n«Οι πανελλαδικές δίνονται μία φορά, όπως γίνεται και τώρα, και μόνο για τους υποψηφίους που δεν επιθυμούν να εισαχθούν χωρίς εξετάσεις στα τμήματα ελεύθερης πρόσβασης. Δηλαδή, στην πραγματικότητα, τώρα οι πανελλαδικές είναι υποχρεωτικές για όλους τους μαθητές που θέλουν να εισαχθούν στα πανεπιστήμια και τα ΤΕΙ, ενώ με το νέο σύστημα θα εισάγονται υποψήφιοι και χωρίς εξετάσεις. ‘Αρα, οι μαθητές θα έχουν πλέον δύο επιλογές αντί για μία: Εισαγωγή με πανελλαδικές ή εισαγωγή χωρίς πανελλαδικές. Δεύτερον, να ξεκαθαρίσουμε ως προς τις γραπτές ενδοσχολικές εξετάσεις του Ιουνίου ότι είναι οι απολυτήριες που και τώρα δίνουν οι μαθητές. Η διαφορά είναι ότι τα θέματα θα τα αποφασίζει ομάδα καθηγητών σχολείων της περιοχής. Θα είναι κοινά για κάθε ομάδα σχολείων και η βαθμολόγηση των γραπτών θα είναι δουλειά καθηγητών ομάδας σχολείων και όχι των καθηγητών του κάθε σχολείου ξεχωριστά. ‘Αρα, εξετάσεις αδιάβλητες. Οι μαθητές στις απολυτήριες θα δίνουν εξετάσεις μόνο σε 4 μαθήματα, δηλαδή στα 3 της Ομάδας Προσανατολισμού και στα Νέα Ελληνικά. Στα ίδια μαθήματα, δηλαδή, που θα δίνουν και τις πανελλαδικές εξετάσεις για να εισαχθούν στα πανεπιστήμια. Με τον τρόπο αυτό, και χωρίς να προστίθενται νέες εξετάσεις, οι μαθητές θα έχουν μια δυνατότητα να μετρήσουν τις δυνάμεις τους, τις γνώσεις και τις αδυναμίες τους πριν δώσουν τις πανελλαδικές», σημείωσε ακόμη.\n«Μου κάνει βέβαια εντύπωση που δεν έχουν απαντήσει τόσο καιρό! Κάποιοι προτίμησαν να απαξιώσουν τις προτάσεις με χαρακτηρισμούς που δεν θέλω να επαναλάβω. Στη συνάντηση που είχα με τη ΔΑΠ ζήτησα να απαντήσουν επί της ουσίας και να αποδεσμευτούν ως φοιτητική παράταξη από την κομματική γραμμή της απαξίωσης που δεν βγάζει πουθενά. Αντ’ αυτού μου είπαν να μπουν κάμερες στα πανεπιστήμια, μπάρες στις εισόδους τους, και αυτό που τους ζήτησα είναι να διατυπώσουν τις προτάσεις τους ώστε να τοποθετηθεί επ’ αυτών η πανεπιστημιακή κοινότητα», συμπλήρωσε.\nΠροηγούμενο ΆρθροΗ μήνυση του αντιδημάρχου Χαλκίδας για το γάμο μαϊμού του δίγαμου καρδιολόγου – «Πλαστογράφησαν την υπογραφή μου»Επόμενο ΆρθροΜία Ελληνίδα η πλουσιότερη γυναίκα της Αυστραλίας κάτω των 40 – Γυμνάστρια με περιουσία 486 εκατ.


Προετοιμασία και ενέργειες για κατεδαφίσεις αυθαιρέτων\nΠροετοιμασία και ενέργειες για κατεδάφισεις αυθαιρέτων σε νέο Ν/Σ\nΈνα νέο ενιαίο σχέδιο κανόνων προετοιμασίας και ενεργειών για κατεδαφίσεις αυθαιρέτων σε όλη τη χώρα δρομολογήθηκε από τον υπουργό ΠΕΚΑ Ε. Λιβιεράτο, σε σύσκεψη που οργανώθηκε στις 22 Οκτωβρίου 2012 στο υπουργείο στην Αθήνα, με τη συμμετοχή του αναπληρωτή υπουργού ΠΕΚΑ Στ. Καλαφάτη, του ειδικού γραμματέα Επιθεώρησης Περιβάλλοντος Σάκη Κουρουζίδη και των επτά γενικών γραμματέων Αποκεντρωμένων Διοικήσεων.\nΤα βήματα που ακολουθούνται έκτοτε αποσκοπούν σε πλήρη τυποποίηση της διαδικασίας. Τα βήματα είναι:\nΜεταβιβάστηκε η σχετική αρμοδιότητα με νόμο από τους αιρετούς περιφερειάρχες, στους διορισμένους περιφερειάρχες ώστε να μην υποκύπτουν στις λεγόμενες πιέσεις πολιτικού κόστους.\nΣε συνεργασία με τις Κτηματικές Υπηρεσίες και τα δασαρχεία ξεκίνησε η καταγραφή των πρώτων 3.305 κατεδαφιστέων αυθαιρέτων και συνεχίζεται σε ενιαία βάση δεδομένων. Στη διάρκεια της καταγραφής συμπληρώνονται τα απαραίτητα στοιχεία, όπως το ΑΦΜ του αυθαιρετούντος, οι γεωγραφικές συντεταγμένες του αυθαιρέτου, η τελεσιδικία κ.ά.\nΕντοπισμός περιοχών όπου υπάρχει μεγάλη συγκέντρωση αυθαιρέτων για οργανωμένες επιχειρήσεις κατεδάφισης. Εγινε με εφαρμογή στατιστικού πακέτου τύπου «spss».\nΚαθορίστηκε «point system» των αυθαιρέτων, δηλαδή ιεράρχηση των κατεδαφίσεων με βάση 9 συγκεκριμένα κριτήρια, τα οποία αφορούν την επιβάρυνση του φυσικού και οικιστικού περιβάλλοντος, το είδος της κατασκευής.\nΕκτίμηση του κόστους των κατεδαφίσεων αυθαιρέτου με αντικειμενικό προσδιορισμό, ο οποίος γίνεται είτε με τη χρήση των τιμολογίων που ακολουθούνται στα δημόσια έργα (αναλυτικό τιμολόγιο οικοδομικών εργασιών και έργων οδοποιίας) είτε με τη σύνταξη νέων πρωτοκόλλων εργασιών.\nΔιασφάλιση πιστώσεων από το υπουργείο Οικονομικών. Από την αρμόδια διεύθυνση του υπουργείου, Αποκεντρωμένη Διοίκηση Πελοποννήσου, Δυτικής Ελλάδας και Ιονίου, έχουν ήδη εγκριθεί για την εφαρμογή του σχεδίου κατεδαφίσεων 2,9 εκατομμύρια ευρώ.\nΕπί τόπου αυτοψία και επικαιροποίηση του πρωτοκόλλου κατεδάφισης προβλέπεται για όλα τα αυθαίρετα που μπαίνουν στο στόχαστρο της νέας πανελλαδικής επιχείρησης.\nΔιακοπή της σύνδεσης των υπό κατεδάφιση κτηρίων με τα δίκτυα κοινής ωφέλειας (φως, νερό, ηλεκτρικό κ.λπ.).\nΕνημέρωση του ιδιοκτήτη να αδειάσει το ακίνητο εντός ρητής προθεσμίας και ακολούθως κινητοποίηση ιδιωτών μεταφορέων, που θα μεταφέρουν τις οικοσκευές, με χρέωση του ιδιοκτήτη της δαπάνης μεταφοράς και αποθήκευσης.\nΕνημέρωση του ιδιοκτήτη εντός ρητής προθεσμίας να κατεδαφίσει ο ίδιος και να διαχειριστεί τα υλικά εκσκαφής και ακολούθως ενεργοποίηση των συνεργείων κατεδάφισης που θα πληρώσει το Δημόσιο, καταλογίζοντας στον ιδιοκτήτη να πληρώσει τη σχετική δαπάνη στην Εφορία.\nΕν τω μεταξύ, η Αποκεντρωμένη Διοίκηση Πελοποννήσου, Δυτικής Ελλάδας και Ιονίου, είναι έτοιμη να προχωρήσει σε άμεσες κατεδαφίσεις συνολικά 1.209 αυθαιρέτων\nΝέος νομος για την τακτοποίηση και νομιμοποίηση αυθαιρέτων (Ν.4178-2013)\tΥποχρεωτική άδεια χρήσης νερού σε πηγάδια & γεωτρήσεις


Gap fall Collection - GLOW.GR\nΕμπνευσμένη από το casual αμερικάνικό στιλ, η Gap υποδέχεται την πιο δημιουργική εποχή του χρόνου, με αέρα ανανέωσης και διάθεση για νέο ξεκίνημα! Η γυναικεία συλλογή Φθινόπωρο 2012 αποτελείται από διαχρονικά κομμάτια που αντιπροσωπεύουν τη φιλοσοφία της, διαμορφώνοντας μια iconic συλλογή με μια μοντέρνα προσέγγιση. Total Denim Look is back! και η GAP το υποστηρίζει απόλυτα με τα iconic Gap 1969 denim. Από το πρώτο κατάστημα GAP που άνοιξε στο San Francisco το 1969, από τους Don & Doris Fisher, με σκοπό τη δημιουργία ενός χώρου εξειδικευμένου στα jeans, μέχρι και σήμερα, η Gap αποτελεί τον απόλυτο προορισμό denim. Η φιλοσοφία παραμένει ζωντανή και η εταιρία ξανασυστήνεται με τα best fitting premium jeans. Η μεγαλύτερη σειρά σε fits αποτελείται από 10 διαφορετικές γραμμές για απόλυτη εφαρμογή σε κάθε σωματότυπο, αναδεικνύοντας τη θηλυκότητα και τα χαρίσματα του γυναικείου σώματος. Υψηλή ποιότητα υφασμάτων, ραφές με προσοχή στη λεπτομέρεια και διαφορετικά washes που ολοκληρώνονται στο χέρι, δημιουργούν 19 διαφορετικές επιλογές: Sexy boot, Perfect boot, Curvy, Always Skinny, Real Straight, Legging jean, Long & Lean, Sexy Boyfriend κ.ά.\nΓια το Φθινόπωρο 2012, η Gap προτείνει 2 νέα fit που θα δημιουργήσουν στιλ που ξεχωρίζει. Original fit: το Sexy Boyfriend jean σε πιο premium εκδοχή και straight, oversized γραμμή. High Rise Flare: το 70’s look επιστρέφει μ’ ένα ψηλόμεσο παντελόνι με καμπάνα και dark wash. Επίσης, κομμάτια για όλες τις ώρες της ημέρας για να δείχνετε στιλάτη κάθε στιγμή.